იემენში ალ-ყაიდას ერთერთი ხელმძღვანელის ალ-ავლაკის განადგურების შემდეგ მრავალი კითხვა წარმოიშვა. დეტალებს „ამერიკის ხმის“ კორესპონდენტი გარი ტომასი არკვევდა. ცენტრალური სადაზვერვო სააგენტოს ყოფილი შეფის მაიკლ ჰეიდენის განცხადებით, ანვარ ალ-ავლაკის სიკვდილი მნიშვნელოვანი მოვლენაა, თუმცა ის ვერ შეედრება ოსამა ბინ ლადენის განადგურების მნიშვნელობას. მისი თქმით, ალ-ავლაკის მკვლელობით არაბეთის ნახევარკუნძულზე ალ-ყაიდას დიდი ოპერატიული დარტყმა ვერ მიადგება. „ეს დიდი საქმეა. თუკი თქვენც ისევე ჩათვლით, როგორც მე, ყველაზე სერიოზული საფრთხე ეს არის თვითრადიკალიზაცია. მისი ჩამოშორება გრძელვადიან პერსპექტივაში მნიშვნელოვანია, რადგან ის იყო სულისჩამდგმელი პიროვნება. თუმცა, ეს დიდ დარტყმას ვერ მიაყენებს ალ-ყაიდას, რადგან ის არ იყო ბინ ლადენის მასშტაბის ფიგურა,“ - ამბობს ჰეიდენი. უნაკლო ინგლისურის წყალობით, ამერიკაში დაბადებულ ისლამისტ სასულიერო პირს შეეძლო დაკავშირებოდა დასავლეთში მცხოვრებ ახალგაზრდა მუსლიმებს და ისინი შეტევების განხორციელებაში დაერწმუნებინა. თუმცა ჰეიდენი ფიქრობს, რომ ავლაკს შეერთებულ შტატებში იმაზე მეტ მნიშვნელობას ანიჭებდნენ, ვიდრე სინამდვილეში თავად წარმოადგენდა. „ის იყო ამერიკელი. მან იცოდა ჩვენი ჟარგონები და იცოდა ჩვენი კულტყურა. შეეძლო აქ ადამიანებთან ურთიერთობა. ჩვენთვის უფრო ადვილი იყო მისგან მომდინარე საფრთხის გაგება, რადგან ვიცოდით ვინ იყო და ვიცოდით მისი წარმომავლობაც,“ - დასძენს ჰეიდენი. კერძო სადაზვერვო-ანალიტიკური კომპანიის - სტრატფორის ანალიზის მიხედვით, არაბეთის ნახევარკუნძულზე მოქმედ ალ-ყაიდაში ალ-ავლაკი არ განიხილებოდა ჯგუფის ლიდერად. ამ დაჯგუფების ლდერი ნასირ ალ-ვაჰაიშია. ავლაქი ასევე არ წარმოადგენდა რელიგიურ ლიდერს. თუმცა, ამერიკის ეროვნული ანიტიტერორისტული ცენტრის ყოფილი შეფი მაიკლ ლეიტერი ავლაკის როლის ასეთ შეფასებას არ ეთანხმება. „ამერიკის ხმასთან“ ინტერვიუში მან აღნიშნა, რომ ავლაკი არაბეთის ნახევარკუნულზე მოქმედი ალ-ყაიდას ოპერაციებში მნიშვნელოვან როლს ასრულებდა. ის ავლაკის მოქმედებებში გამოყოფს 2009 წლის 25 დეკემბერს დეტროიტის ავიარეისის აფეთქების მცდელობას და ასევე შეერთებული შტატების მიმართულებით სატვირთო თვითმფრინავების აფეთქების განზრახვას. მისი აზრით, ავლაკის სიკვდილი არაბეთის ნახევარკუნძულზე მოქმედ ალ-ყაიდას, როგორც იდეოლოგიურ, ასევე ოპერატიულ დარტყმას მიაყენებს. „მე ვფიქრობ, ეს მნიშვნელოვანი მოვლენაა, როგორც ოპერატიული თვალსაზრისით, ასევე იდეოლოგიურ ფრონტზე. პირველი და უმთავრესი ის არის, რომ ავლაკი არაბეთის ნახევარკუნძულზე მოქმედ ალ-ყაიდაში საგარეო ოპერაციებს ხელმძღვანელობდა. მან დაგეგმა შეტევები შეერთებული შტატების წინააღმდეგ, რომლებიც ჩავარდნენ. ეს იყო ტერაქტის მცდელობა შობა დღეს და ორი სატვირთო თვითმფრინავის დანაღმვა. ამდენად მისი დანაკარგი ალ-ყაიდასთვის ძალიან მნიშვნელოვანია,“ - ამბობს ლეიტერი. ანალიტიკოსები ფიქრობენ, რომ ავლაქის სიკვდილის შემდეგ არაბეთის ნახევარკუნძულზე მოქმედი ალ-ყაიდა გადაჯგუფებას შეეცდება. ლეიტერის თქმით, ბინ ლადენის მსგავსად ავლაქი ცდილობდა, რომ ალ-ყაიდას შეტევები დასავლეთის ტერიტორიაზე გადაეტანა. ახლა კი ალ-ყაიდა იემენის ადგილობრივ სამიზნეებზე გახდება ფოკუსირებული. მისი თქმით, ამჯერად ალ-ყაიდა მისი შემცვლელის პოვნას შეეცდება, რომელიც დასავლეთში მცხოვრებ მუსლიმებზე მოახდენს გავლენას. ლეიტერი მუთითებს, რომ ალ-ყადას ყავს სხვა ინგლისურენოვანი იდეოლოგებიც, რომლებიც დასავლეთში მცხოვრებ მუსლიმუთა განწყობების რადიკალიზებას შეეცდებიან. ავლაკის ბოლო სტატია, სახელწოდებით „შთაგონება“ ივლისში გამოქვეყნდა. ის ეძღვნება ოსამა ბინ ლადენის ხსოვნას. ასევე სტატია შეიცავს ლექსს, რომელიც ეძღვნება გუანტანამოს ციხეში დაკავებულებს და ინსტრუქციას ავტომატური შაშხანის აკ-47-ის გამოყენების შესახებ.


უკრაინული ცარცის წრე » თბილისელები უკრაინული ცარცის წრე რფ-მ ოლიმპიადის გამო საკუთარ რეგიონებთან სიმკაცრის განსაკუთრებული ზომები შემოიღო. ამ ორომტრიალში, ბუნებრივია, ჩვენი აფხაზეთიც მოხვდა. ფსოუზე მიმოსვლა შეიზღუდა, ხოლო გაგრისკენ საზღვარმა 11 კილომეტრით გადმოიწია (თითქოს მხოლოდ 21 მარტამდე). ზედაც, ერთ-ერთმა ტერორისტულმა ორგანიზაციამ ვოლგოგრადის ტერაქტები საკუთარ თავზე აიღო და ახლებითაც დაიმუქრა. ამის პარალელურად, არც მაიდანს უჩანს განმუხტვისკენ პირი (თუმცა, უკრაინას უჩანს დაყოფისკენ საქმე), რაც, თავის მხრივ, სოჭის ოლიმპიადის უსაფრთხოებას კიდევ უფრო ართულებს (ართულებს, რადგან, რფ-ს სპეცსამსახურებს საქმე გაუორმაგდათ). მართალია, უკრაინასთან მიმართებაში აშშ პასიურობს, მაგრამ, სამაგიეროდ, ოკეანისგაღმური სპცესამსახურები რუს კოლეგებს სოჭის ოლიმპიადის უსაფრთხოების უზრუნველყოფაში დახმარებას სთავაზობენ. თუმცა ჩივიან, რომ რფ-ს სპეცსამსახურები სრულ ინფორმაციას არ აწვდიან შესაძლო საფრთხეების, კერძოდ, რფ-ს ტერიტორიაზე მოქმედი ტერორისტული დაჯგუფებების შესახებ. თავის მხრივ, რუსეთის ხელმძღვანელობა ირწმუნება, რომ უსაფრთხოებისთვის ყველაფერს აკეთებენ, თანაც, გარანტიით, რაც, ვოლგოგრადის ტერაქტების ფონზე, ცოტა რთულად სარწმუნოა. ასეა თუ ისე, საჭიროების შემთხვევაში, საკუთარი მოქალაქეების დროული ევაკუაციის მიზნით, შავ ზღვაში ამერიკული სამხედრო ხომალდები აპირებენ შემოსვლას. უკრაინაში მიმდინარე მოვლენების გათვალისწინებით, მათი მიზანი მხოლოდ ოლიმპიადა არ უნდა იყოს. თუმცა, თუ გავიხსენებთ, რომ რამდენიმე თვეში ჩვენც ისეთსავე აქტუალობას შევიძენთ ჩრდილოელი მეზობლისთვის და, ზედაც, იმავე უკრაინისადმი ჩვენი ოკეანისგაღმელი პარტნიორის პასიურობას დავამატებთ, ნეტავ ისეც მოხდეს, რომ აშშ-ის ხომალდები შემოვიდოდნენ და აღარასდროს გავიდოდნენ.


ღამის კლუბ „ხიდის“ დამფუძნებლებს პოლიციამ გონივრული ვადა მისცა, რის შემდეგად შრომის ინსპექცია მიღებულ ბრძანებას შეასრულებს და ობიექტს დალუქავს. ამ წუთისთვის კლუბში ისევ რჩებიან ახალგაზრდები, რომლებიც იქაურობის დატოვებას არ აპირებდნენ, თუმცა, როგორც „ხიდის“ ერთ-ერთმა დამფუძნებელმა თამუნა აქსანდერმა მედიას განუცხადა, მათ არ უნდათ, რომ პოლიციამ ძალა გამოიყენოს, ამიტომ, სავარაუდოდ, დღეს იქაურობას დატოვებენ და პარალელურად, სამართლებრივ დავას დაიწყებენ. „პოლიციამ მოგვცა გონივრული ვადა, რომ წავიღოთ ჩვენი აპარატურა, თუმცა, არც იმას გვეუბნებიან რამდენი ხნით აპირებენ კლუბის დალუქვას, და არც ის აგვიხსნეს, პირველივე დაჯარიმებიდან რატომ ლუქავენ - გვითხრეს, გაასაჩივრეთ და განცხადება დაწერეთო“. თამუნა აქსანდერი ამბობს, რომ „ხიდი“ 21 თვეა დახურულია, კლუბს ფინანსურად ძალიან გაუჭირდა და მას შემდეგ, რაც ძალაში შევიდა 1 დეკემბრის რეგულაცია, „მწვანე პასპორტების“ შესახებ, მათ მიიღეს კლუბის გახსნის გადაწყვეტილება. კლუბის კიდევ ერთი წარმომადგენელი, სოფო ებრალიძე კი აცხადებს, რომ დაცული იყო ყველა წესი და წვეულებაზე შედიოდნენ მხოლოდ „მწვანე პასპორტის“ მქონე პირები. „ხიდი“, სადაც 3-4 დეკემბრის ღამით გასართობი ღონისძიება იმართებოდა კოვიდრეგულაციების დარღვევის გამო შრომის ინსპექციამ 10 000 ლარით დააჯარიმა. შრომის ინსპექციის მიერ გავრცელებულ ინფორმაციაში აღნიშნულია, რომ ღამის კლუბი არაერთხელ გააფრთხილეს, რომ მასობრივი გასართობი ღონისძიები აკრძალულია. შრომის ინსპექციის ცნობით, "მწვანე ზონების" კონცეფციის შექმნის მიზნით, ღამის კლუბების ეტაპობრივ ჩართვასთან დაკავშირებით, შრომის ინსპექცია, მერიისა და ეკონომიკის სამინისტროს შესაბამის სამსახურებთან ერთად მუშაობს უსაფრთხო პროტოკოლის შექმნის საკითხებზე, რომლის შედეგადაც განხორციელდება სექტორის ფუნქციონირების განახლება. 3 დეკემბერს "ხიდმა" 21 თვიანი პაუზის შემდეგ, პირველ საკლუბო ღონისძიებას უმასპინძლა.


source: fineweb

text: გაეროს უშიშროების საბჭომ უნდა გადაწყვიტოს, გამართლებულია თუ არა ერაყის წინააღმდეგ სპარსეთის ყურის პირველი ომის შემდეგ შემოღებული სანქციები და გაარკვიოს ამ ქვეყნისთვის მოგვიანებით შემუშავებული პროგრამების ბედი. განსახილველია განიარაღების ინსპექტორთა საკითხიც და პროგრამა "ნავთობი სურსათის სანაცვლოდ". ერაყის ხვალინდელი დღის განსაზღვრის საქმეში უშიშროების საბჭოს ერთსულოვნება ჰმართებს იმისთვის, რომ საერთოდ, ამ მხრივ გაეროს როლი კვლავ არსებითი გახდეს. ერაყის მიმართ 12 წლის წინათ შემოღებული სანქციების გაუქმებას უდავოდ გააიოლებს ის, რომ ამ შინაარსის მოწოდება უკვე გამოთქვა ვაშინგტონმა. სანქციები თავის დროზე დაუწესეს რეჟიმს, რომელიც აღარ არსებობს. საბჭოს წევრები, ომის თაობაზე აზრთა სხვადასხვაობის მუხედავად, ერთ პოზიციაზე დგანან იმ მხრივ, რომ ამ ქვეყნის მოსახლეობის ტანჯვა უნდა დასრულდეს. სანქციები ერაყს ქუვეითში შეჭრის და იქიდან განდევნის შემდეგ დაუწესეს. მოგვიანებით კი საბჭომ რეზოლუციები მიიღო ერაყის განიარაღების მიზნით, იმისთვის, რომ სადამ ჰუსეინს არ ჰქონოდა მასობრივი განადგურებს იარაღი. ახლა მხოლოდ საბჭოს შეუძლია გაენსაზღვროს, აკმაყოფილებს თუ არა ერაყი განიარაღების ინსპექტორთა მოთხოვნების. ამ დროს, საფრანგეთსა და რუსეთს, უშიშროების საბჭოს ვეტოს უფლების მქონე წევრებს, გადაწყვეტილი აქვთ, სანქციების გაუქმებას მხოლოდ მაშინ მიემხრონ, თუ გაეროს ერაყში უფრო აქტიური როლის შესრულების საშუალება მიეცემა. გაეროს რეზოლუციების თანახმად, განიარაღების ინსპექტორებმა უნდა განსაზღვრონ, მოსპო თუ არა ერაყმა მასობრივი განადგურების საშუალებები. საფრანგეთი და რუსეთი, რომლებიც კარგა ხანია, სანქციების გაუქმების მომხრენი არიან, მიიჩნევენ, რომ ვიდრე სანქციები გაუქმდებოდეს, განიარაღების ინსპექტორებმა უნდა თქვან საბოლოოო სიტყვა, შეასრულა თუ არა ერაყმა რეზოლუციების პირობები. ამ დროს აშშ-მა, რომელიც უკმაყოფილოა ინსპექტორთა კომისიის ხელმძღვანელის ჰანს ბლიქსის მუშაობით, დაიწყო ექსპერტთა საკუთარი გუნდის ჩამოყალიბება. ვაშინგტონის სურვილია, მისმა ექსპერტებმა ჩაატარონ ერაყის საეჭვო ობიექტების შემოწმება. კიდევ ერთი სადავო საკითხია პროგრამა "ნავთობი სურსათის სანაცვლოდ", რომელიც 7 წლის წინათ შეიმუშავეს და რომლის მიზანი ერაყელი ხალხის გამოკვება იყო. ომამდე ერაყის მოსახლეობის დიდი ნაწილი სურსათს ამ პროგრამის ჩარჩოებში იღებდა. ჰუმანიტარული დახმარების სპეციალისტები დღეს ფიქრობენ, რომ ეს საუკეთესო გზაა გარდამავალ პერიოდში ქვეყნის სურსათით მომარაგებისთვის. აშშ-ის არაერთი ოფიციალური წარმომადგენელი ამ პროგრამის ზოგი პუნქტის შეცვლას ემხრობა. უშიშროების საბჭოს ამჟამად თავმჯდომრეობს მექსიკის წარმომადგენელი გაეროში ადოლფო სინსერი, რომელმაც განაცხადა, რომ ერაყის რეზოლუციების თაობაზე უშიშროების საბჭოს წევრებს შორის ინტენსიური სჯა-ბაასი მიმდინარეობს. ჩვენი რადიოს ვაშინგტონელი კორესპონდენტი ბობ მაკმეჰონი ესაუბრა საერთაშორისო მშვიდობის აკადემიის თავმჯდომარეს, უშიშროების საბჭოს საკითხთა ექსპერტს დევიდ მელოუნს, რომელიც საბჭოს შიგნით დაპირისპირებულთა მოვალეობად თვლის, ახლა თავიანთი პოზიციები შეარბილონ. ერთ მხარეს არიან დიდი ბრიტანეთი და აშშ, რომლებმაც ომი დაიწყეს ერაყში უშიშროების საბჭოს დასტურის გარეშე იმ საბაბით, რომ ერაყი არ ასრულებდა გაეროს რეზოლუციებს განირაღების შესახებ. აშშ-ის ოფიციალური წარმომადგენლების აზრით, საბჭომ თავი ვერ გაართვა სანქციების გატარებას და ამიტომ ეჭვქვეშ დადგა მისი მნიშვნელობა. ასე რომ ვაშინგტონი გაეროსთვის მხოლოდ ჰუმანიტარული ფუნქციის დატოვების მომხრეა. გერმანია, საფრანგეთი და რუსეთი იმ ქვეყნებს მიეკუთვნებიან, რომლებიც ომის უსამართლობაზე ლაპარაკობენ. მელოუნის თანახმად, ამ ქვეყნებმა ახლა უნდა ითანამშროლონ. [დევიდ მელოუნის ხმა] "ვაშინგტონმა გაეროს მიმართ თავისი კილო უნდა შეარბილოს და ისეთი ქვეყნები, როგორიც არიან საფრანგეთი თუ რუსეთი და სხვანი, გაცილებით უფრო პრაგმატული უნდა გახდნენ. მსოფლიოში აღარავის სურს, ბრალი დასდონ ერაყელთათვის ჰუმანიტარული თუ სხვა სახის გაჭირვების მოტანაში." კოლუმბიის უნივერსიტეტის საერთაშორისო მოწყობის ცენტრის დირექტორი ედვარდ ლაკიც იმ აზრისაა, რომ ჰუმანიტარულ სფეროში მხარეებს ერთიანობა მართებთ. ლაკმა ჩვენს კორესპონდენტს უთხრა, რომ საბჭოს ავტორიტეტი შეილახა ახლო წარსულში უთანხმოებათა გამო. ის ფიქრობს, რომ თუ საბჭოს ამის გამოსწორება სურს, სანქციების გაუქმების პრობლემა უნდა მოაგვაროს. "ნიუ იორკ ტაიმსმა" შაბათ-კვირის ნომერში გამოაქვეყნა წერილი, რომელშიც აშშ-ის ოფიციალური პირი, რომლის ვინაობასაც არ ასახელებენ, იუწყება, რომ ვაშინგტონი სანქციების გაუქმებას ნაბიჯ-ნაბიჯ ფიქრობს. მისივე ინფორმაციით, წარმოდგენილი იქნება არა ერთი რეზოლუციის პროექტი, არამედ დროთა განმავლობაში რამდენიმეს მიღებას შეეცდებიან. ამავე წყაროს თანახმად, ნავთობით ვაჭრობას, ვითარების შესაბამისად, გაერო გაუწევს კონტროლს, ხოლო, საერთოდ, ეკონომიკას ერაყის მომავალი ხელისუფლება მიხედავს. დევიდ მელოუნის აზრით, საბჭომ უნდა განსაზღვროს ნავთობის გაყიდვის სამართლებრივი და პოლიტიკური ასპექტები. ის განმარტავს, რომ აშშ ვერ გაინაწილებს იმ მთავრობის პასუხისმგებლობას, რომელიც ჯერ არ არსებობს. არადა, "ნავთობი სურსათის სანაცვლოდ" პროგრამის" ჩარჩოებში და, საერთოდ, საერთაშორისო ორგანიზაციებთან ურთიერთობის კოორდინაცია ერაყის ხელისუფლების საქმეა. ომისშემდგომი ერაყის თაობაზე მსჯელობა საბჭოში სამშაბათს დაიწყება. ჯერ გაიმართება შეხვედრა ინსპექტორთა ხელმძღვანელთან, ჰანს ბლიქსთან, შემდეგ კი მსჯელობაში ჩაემბება "ნავთობი სურსათის სანაცვლოდ" პროგრამის ადმინისტრატორი ბენონ სევანი.


ინტერვიუ პაატა ქურდაძესთან, Georgian Journal 13. 02 . 2014


დაჭრილ და დაშავებულ სამხედროებს ხელფასებზე 200-დან 800 ლარამდე დანამატები დაუწესდებათ | imedinews imedi / 20 დეკემბერი 2019, 12:11 / სანდო წყარო საქართველოს თავდაცვის მინისტრმა ირაკლი ღარიბაშვილმა საზოგადოებას 100-დღიანი მუშაობის შედეგები და 2020 წლის გეგმები გააცნო. სამი თვის განმავლობაში სამინისტრომ თავდაცვის ახალი პოლიტიკის ძირითადი პრიორიტეტები განსაზღვრა და ამ მიმართულებებით მნიშვნელოვანი ნაბიჯები გადადგა. 2020 წელი თავდაცვის სამინისტრომ ჯარისკაცებზე ზრუნვის წლად გამოაცხადა. შესაბამისად, სამინისტროს ერთ-ერთ მთავარ პრიორიტეტად ჯარიკაცების საყოფაცხოვრებო და სოციალური პირობების მნიშვნელოვნად გაუმჯობესება განისაზღვრა. 2019 წლის პირველი ნოემბრიდან სამხედრო მოსამსახურეებს 100 დან 500 ლარამდე უკვე გაეზარდათ ხელფასი, მათთვის სახელფასო პირობების გაუმჯობესება 2020 წელსაც გაგრძელდება. ახალი, ჯარისკაცზე ორიენტირებული სოციალური პოლიტიკის ფარგლებში, 2020 წლის იანვრიდან, საქართველოს თავდაცვის სამინისტროს დაჭრილ და დაშავებულ სამხედრო მოსამსახურეებს, ტრავმების და ზოგადი ფიზიკური მდგომარეობის გათვალისწინებით, ხელფასებზე 200-დან 800 ლარამდე დაუწესდებათ დანამატები. 2019 წლის შემოდგომაზე დაიწყო და გრძელდება მასშტაბური ინფრასტრუქტურული პროექტები. სამხედრო მოსამსახურეების საცხოვრებელი პირობების გაუმჯობესების მიზნით, მოხდება ყველა მოქმედი ყაზარმისა და სასადილოს, დაახლოებით, 250-მდე ობიექტის სრული რეაბილიტაცია. მოეწყობა ახალი სპორტული ინფრასტრუქტურა. ამ მიზნით, 2019 წელთან შედარებით, 2020 წელს ინფრასტრუქტურულ პროექტებზე თავდაცვის უწყება ოთხჯერ მეტი ოდენობის თანხის - 100 მილიონ ლარის გამოყოფას გეგმავს. სამხედრო მოსამსახურეებისათვის ფეხსაცმელებისა და უნიფორმების ხარისხის გაუმჯობესების მიზნით, უკვე დაწყებულია მოლაპარაკებები მსოფლიოში წამყვან სამხედრო ფეხსაცმლის მწარმოებელ კომპანიებთან, რომლებიც არაერთ ნატოს წევრ ქვეყანას, მაგალითად გერმანიას, საფრანგეთს, პოლონეთს და ა.შ. ამარაგებენ. 2020 წელს კი, დაგეგმილია საქართველოს თავდაცვის ძალებისათვის მაღალი ხარისხის ზამთრის და ზაფხულის სეზონებისთვის სამხედრო ფეხსაცმელების შესყიდვა. 2019 წლის 1-ლი ნოემბრიდან თავდაცვის ძალების შემადგენლობა კვების ახალ სტანდარტზე გადავიდა. საკვების რაოდენობა და ხარისხი მნიშვნელოვნად გაუმჯობესდა. 2020 წლიდან, კი თავდაცვის ძალები პირველი კატეგორიის ხორცის ნაცვლად, უმაღლესი კატეგორიის ხორცით მომარაგდება. 2020 წლიდან ჯანმრთელობის დაზღვევის ბიუჯეტი 22 მილიონამდე იზრდება. შედეგად, სამხედრო მოსამსახურეები გაუმჯობესებული სამედიცინო მომსახურებით ისარგებლებენ. 2020 წელს განხორციელდება ახალი საბინაო პოლიტიკა, რომლის ფარგლებშიც სამხედრო მოსამსახურეებს საცხოვრებელი ფართის შეძენა უპრეცედენტოდ შეღავათიანი პირობებით შეეძლებათ. საბინაო პოლიტიკის სრული მოდიფიცირების მიხედვით, სამხედროებისათვის გადასაცემი ბინების მშენებლობა კერძო კომპანიის ნაცვლად, თავდაცვის უწყების სამშენებლო კომპანიის მიერ განხორციელდება და 50%-იანი თანამონაწილეობის პრინციპი იმოქმედებს. შედეგად, სამხედრო მოსამსახურეებისთვის, საცხოვრებელი ფართის ერთი კვადრატული მეტრის სავარაუდო ღირებულება 100 აშშ დოლარი იქნება. სამხედროებს შესაძლებლობა ექნებათ, ისარგებლონ შიდა უპროცენტო განვადებით. 2020 წელს საქართველოს თავდაცვის სამინისტრო სრულად შეასრულებს 2007 წელს აღებულ ვალდებულებას და კონტრაქტით გათვალისწინებულ სამხედრო მოსამსახურეებს საცხოვრებელი ბინებით დააკმაყოფილებს. 2020 წელი განსაკუთრებით მნიშვნელოვანი წელი იქნება თავდაცვის ძალების მოდერნიზაციისა და ნატოსთან ურთიერთთავსებადობის ამაღლების თვალსაზრისით. თავდაცვის ბიუჯეტი რჩება ნატოს მოთხოვნების შესაბამისი და თავდაცვის დანახარჯები მთლიანი შიდა პროდუქტის 2%-მდე იქნება. ნატოსთან თანამშრომლობის გაძლიერებისა და ნატო-საქართველოს არსებითი პაკეტის უფრო ეფექტური, ერთიანი და სისტემური გამოყენების მიზნით შეიქმნა უწყებათაშორისი მმართველი საბჭო. 2019 ნოემბერში საქართველოსა და აშშ-ს შორის უსაფრთხოების სფეროში 3-წლიანი თანამშრომლობის ჩარჩო-ხელშეკრულება გაფორმდა, რაც კიდევ უფრო მაღალ დონეზე აიყვანს თანამშრომლობას სტრატეგიულ პარტნიორთან და ხელს შეუწყობს ჯარის თავდაცვის შესაძლებლობების განვითარებას. ამერიკის შეერთებულ შტატებთან ერთად აქტიურად ხორციელდება საქართველოს თავდაცვის მზადყოფნის პროგრამა (GDRP), რომელმაც მნიშვნელოვნად აამაღლა სამხედროების საბრძოლო მზადყოფნა. 2020 იქნება GDRP-ის ინსტიტუციონალიზაციის წელი. მიღებული პრაქტიკული წვრთნებისა და შესაბამისი გამოცდილების საფუძველზე, გაძლიერდება მართვისა და კონტროლის სისტემა. კიდევ უფრო განმტკიცდება თავდაცვის სფეროში ევროკავშირთან და მსოფლიოს წამყვან სახელმწიფოებთან ორმხრივ და მრავალმხრივ ფორმატში არსებული სამხედრო თანამშრომლობა. 2020 წლიდან სავალდებულო სამსახურის განახლება და გაუმჯობესება იგეგმება. შეიქმნა რეზერვის თანამედროვე სისტემა, რომელიც ქვეყნის თავდაცვაში საქართველოს მოქალაქეების ფართო ჩართულობასა და სამობილიზაციო რესურსის ოპტიმალურ გამოყენებას უზრუნველყოფს. საპილოტე პროექტის ფარგლებში ჩამოყალიბებულია რეზერვისტთა 4 ასეული. მიმდინარეობს მუშაობა აქტიური რეზერვის განვითარებისა და არსებული სამობილიზაციო სისტემის გაუმჯობესებაზე. თავდაცვის ძალების შესახებ აქტიური კომუნიკაციისა და ცნობიერების ამაღლების მიზნით, საქართველოს ყველა მუნიციპალიტეტში შეიქმნება „თავდაცვის ცენტრები“ (ე.წ. FRONT OFFICE), რომლებიც საზოგადოებას, თავდაცვის სფეროსთან დაკავშირებულ მომსახურებას, ერთი ფანჯრის პრინციპით გაუწევს. თავდაცვის მინისტრმა საზოგადოებას „საქართველოს თავდაცვის მინისტრის 2020 წლის ხედვა“ წარუდგინა. დოკუმენტი შემდეგ მიმართულებებს ეფუძნება: ჯარისკაცებსა და მათ ოჯახებზე ზრუნვა, თავდაცვის ძალების შესაძლებლობების განვითარება, ინფრასტრუქტურის მოდერნიზება და ძალების ლოგისტიკური უზრუნველყოფის გაუმჯობესება, თავდაცვის ინსტიტუციური განვითარება, თავდაცვის რესურსების ეფექტური მართვა და საერთაშორისო თანამშრომლობის განვითარება. 27 დეკემბერი 2019, 15:34


მიზანი - დარწმუნდით, რომ ყველა ხილული კუბურები გახდა თეთრი.


როგორ მოაწყოთ გარდერობი: რჩევები და მაგალითები


source: CulturaX

text: 28 აპრილს მსოფლიოს ასზე მეტი ქვეყანა სამუშაო ადგილზე დაღუპულთა და დაშავებულთა დღეს აღნიშნავს. ოფიციალური სტატისტიკის თანახმად, უკანასკნელი ორი წლის განმავლობაში სამსახურებრივი მოვალეობის შესრულებისას საქართველოში 60 ადამიანი დაიღუპა. გაერთიანებულ პროფკავშირში მიიჩნევენ, რომ დასაქმებულთა უფლებრივი მდგომარეობა განსაკუთრებით შრომის კანონმდებლობაში შეტანილი ცვლილებების შედეგად გაუარესდა. კრიტიკას არ იზიარებენ საქართველოს მთავრობაში, თუმცა აცხადებენ, რომ მზადდება საკანონმდებლო ბაზა, რომელიც ტექნიკური საფრთხის კონტროლისა და შრომის უსაფრთხოების - მათ შორის, ინსპექტირების - საკითხებს მოაწესრიგებს. სამუშაო ადგილზე დაღუპულთა ხსოვნის დღე გაერთიანებულმა პროფკავშირმა სანდრო ეულის ქუჩაზე, ტელეკომპანია "რუსთავი-2"-ის პროექტ "ვარსკვლავების აკადემიის" ჩამონგრეულ შენობასთან, აღნიშნა. მოგვიანებით გაერთიანებულმა პროფკავშირმა, როგორც მისი ხელმძღვანელი ირაკლი პეტრიაშვილი ამბობს, სამუშაო ადგილზე დაღუპულთა - მათ შორის, ტელეკომპანიის დაღუპულ თანამშრომელთა - ხსოვნის აღსანიშნავად ეკლესიაში პანაშვიდი გადაიხადა. "დინამიკა არის მზარდი", განაცხადა პეტრიაშვილმა, "პროფესიული მოვალეობის შესრულების დროს 150 ადამიანი დაზიანდა, მათგან 60-ზე მეტი გარდაიცვალა. და ეს ხდება გაჩერებული ფაბრიკა-ქარხნების პირობებში. საკითხავია, რა მოხდებოდა საქართველოს ეკონომიკა მთელი დატვირთვით რომ მუშაობდეს." თუმცა სტატისტიკა აჩვენებს, რომ ფაბრიკა-ქარხნებზე მეტად ადამიანები მშენებლობებზე იღუპებიან. ირკვევა, რომ 2007-2008 წლებში 60 სასიკვდილო შემთხვევიდან 21 მშენებლობაზე - უფრო ზუსტად კი, სამშენებლო ნაგებობებიდან გადმოვარდნისას - მოხდა. რადიო თავისუფლების არქივში შემონახულია ხმა, რომელიც მშენებლობაზე მომხდარი ერთ-ერთი უბედური შემთხვევის თვითმხილველს ეკუთვნის: "ქვევიდან ამაგრებდნენ, როცა მეოთხე სართულიდან ჩამოვარდნენ. ხმა გავიგეთ აქ, მაღაზიაში. მივედით. ერთს არა უშავდა, მეორე კი ვერ ლაპარაკობდა." საქართველოს გაერთიანებულ პროფკავშირში მიიჩნევენ, რომ ტრავმირებულთა მდგომარეობას, სხეულის დაზიანებასთან ერთად, ამძიმებს ის სირთულე, რომელიც სარჩოს დანიშვნასა და ზიანის ანაზღაურებას ახლავს თან. ირაკლი პეტრიაშვილის თქმით, ბოლო დროს მკვეთრად იმატა სიცოცხლისა და ჯანმრთელობისათვის მიყენებული ზიანის გამო სარჩელთა რაოდენობამ და ამის მიზეზი, მისივე თქმით, სამი წლის წინ, 2006 წელს, მიღებული შრომის კოდექსია: "ფაქტია, რომ ხელისუფლებისთვის მეასეხარისხოვანია უსაფრთხო შრომა და ამას გამოხატავენ ინსტიტუციურადაც, იმიტომ რომ ინსტიტუციები მოშლილია ამ კუთხით. არ არსებობს შრომის ინსპექცია, ტექნიკური ინსპექცია, რომელიც შრომას უსაფრთხოს გახდიდა. არ არსებობს არანაირი დებულებები... ეს დებულებები უსაფრთხო შრომასთან დაკავშირებით 2006 წელს იქნა ანულირებული და არც შრომის საერთაშორისო ორგანიზაციის კონვენციები გახლავთ რატიფიცირებული." ვითარების შესაცვლელად ირაკლი პეტრიაშვილი მთავრობასა და პარლამენტს რჩევით მიმართავს. კერძოდ, პროფკავშირის ლიდერის თქმით, იმისათვის, რომ წარმოებაში მომხდარი ყველა მძიმე და სასიკვდილო ტრავმა გამოკვლეული იქნეს ობიექტურად და გამჭვირვალედ, უნდა შეიქმნას სახელმწიფო ზედამხედველობის ორგანო, შრომის ინსპექცია. პეტრიაშვილის თქმით, ასევე აუცილებელია საქართველოს მთავრობამ შეიმუშაოს და დაამტკიცოს "წარმოებაში მომხდარი უბედური შემთხვევების გამოკვლევისა და აღრიცხვის დებულება" და მასში გაითვალისწინოს პროფკავშირების, როგორც გამოკვლევის ერთ-ერთი კომპეტენტური მხარის, მონაწილეობა. თუმცა, კრიტიკის პასუხად, პრემიერ-მინისტრის მთავარი მრჩეველი ვახტანგ ლეჟავა ამბობს, რომ შრომის უფლებებისა და უსაფრთხოების დარღვევებს არა აქვს სისტემური ხასიათი: "ჩვენი კანონმდებლობა შეესაბამება საერთაშორისო შრომის ორგანიზაციის ყველა კონვენციას, რომელზედაც საქართველოა მიერთებული. ასე რომ, ასეთი უაპელაციო განცხადების საფუძველი არ არსებობს", განაცხადა ვახტანგ ლეჟავამ. ვახტანგ ლეჟავას თქმით, გარდა ამისა, მზადდება რეფორმა, რომლის კონცეფციაც მოწონებულია მთავრობის მიერ და რომელიც მეტად მოაწესრიგებს ტექნიკური საფრთხის კონტროლის, შრომის უსაფრთხოებისა და ინსპექტირების საკითხებს. სულ, ჯამში, როგორც ლეჟავა ამბობს, სიახლის დანერგვის შემთხვევაში, ინსპექტირება სამი მიმართულებით განხორციელდება: "ერთი არის დოკუმენტური ინსპექტირება, მეორე - ტექნიკური ინსპექტირება და მესამე ნაწილი შეეხება იმას, თუ როგორ არის დაცული ტექნოლოგიური პროცესები და დასაქმებულთა შრომის უსაფრთხოება ამ პროცესში."


text: ავტორი: ატიკუს ფინჩი საქართველო, მოგეხსენებათ, ახალბედა სახელმწიფოა. პოსტ-საბჭოთა მემკვიდრეობა კი მეტად მძიმე ფაქტია არსებითად და ქვეყნის განვითარებას მნიშნელოვნად აფერხებს. ეს მემკვიდრეობა, პირველ რიგში, სააზროვნო, იდეოლოგიურ ჭრილში გამოიხატება. საუკუნეების, თითქმის მთელი ჩვენი ხანგრძლივი ისტორიის განმავლობაში გვიწევს დამოუკიდებლობისთვის და თავისუფლებისთვის ბრძოლა. საბჭოთა კავშირის დაშლის შემდეგ, დამოუკიდებლობა მოვიპოვეთ. აი თავისუფლების ამბავი კი მართლაც საკითხავია. სამწუხაროდ, შეუძლებელია თავისუფლების ხელოვნურად, დაჩქარებულად მიღწევა. ამას საზოგადოების ნაბიჯ-ნაბიჯ, მრავალწლიანი განვითარება სჭირდება. ამ გზაზე პრობლემებიც ბევრია, რადგან ერთხელ დამონებულს, თავისუფლება აშინებს. სწორედ ეს შიშია მიზეზი იმ მრავალი გაუგებრობისა, რასაც ჩვენს ყოველდღიურობაში ვეჩეხებით. ვგულისხმობ საზოგადოების სრულიად ულოგიკო, არაჯანსაღ დამოკიდებულებას რიგი საკითხების მიმართ. საზოგადოდ, თავისუფლებას ერთი ძირითადი თვისება ახასიათებს : ადამიანის პიროვნული თავისუფლება მთავრდება იქ, სადაც სხვისას ეხება. აი ჩვენ კი ძალიან გვიყვარს შეხება სხვების თავისუფლებასთან. ქრისტიანობა საქართველოს სახელმწიფო რელიგიაა. საუკუნეების განმავლობაში, სწორედ რელიგია გვინარჩუნებდა ეროვნულ თვითმყოფადობას. ეკლესიამ შემოინახა ქართული ლიტერატურის უძველესი ძეგლები, რაც ჩვენი უმთავრესი საგანძური, ეროვნულობის უმთავრესი ნიშანია. ბიზანტიის იმპერიის დაცემამ საქართველო ქრისტიანულ სამყაროს მოწყვიტა, თუმცა ქართველ ხალხს არ დავიწყებია თავისი არჩევანი და უდიდესი ტერორის მიუხედავად, მოახერხა რელიგიის შენარჩუნება. ფრანგი პოეტი და მეცნიერი, პოლ ვალერი წერდა, რომ ნებისმიერი საზოგადოება, რომელმაც განიცადა ბერძნული, რომაული და ქრისტიანული კულტურის გავლენა, ევროპულია. საქართველო ყველა ზემოჩამოთვლილს აკმაყოფილებს. რწმენა და რელიგია, ეს არის პირველ რიგში, ადამიანის პიროვნული არჩევანი. ამ არჩევანისთვის საუკუნეების განმავლობაში ბრძოლამ კი საქართველოში არჩევანი - რელიგია ტრადიცია - რელიგიად შეცვალა. ეს კი დამღუპველია, ტრადიცია თავისუფლებასთან დაპირისპირებულია. რელიგიის თავისუფლებასთან დაპირისპირება კი ყოველთვის გამოიწვევს ამ რელიგიის მატარებელ საზოგადოებაში თავისუფლებისადმი, და შესაბამისად, პროგრესისადმი შიშს. ყველაზე ნათელი მაგალითი უახლესი ისტორიიდან ირანია - ნათლად ჩანს, სადამდე მიიყვანა ერთ დროს პროგრესული, განვითარებული საზოგადოება რელიგიური ლიდერის მიმართ ფანატიკურმა სიყვარულმა - ირანი ათწლეულების განმავლობაში ჩაკეტილი, ჩამორჩენილი სახელმწიფოა, სადაც არ არსებობს არანაირი თავისუფლება. თუმცა ბოლო წლებში შეინიშნება ამ ხალხში სასულიერო პირების ავტორიტეტის დაცემა და თავისუფალ საზოგადოებად ჩამოყალიბების სურვილი. აი საქართველოში კი, მოსახლეობის უმრავლესობისთვის, პატრიარქის სიტყვა უზენაესი კანონია. რელიგიის მიმართ უპირობო ნდობა განაპირობებს ისეთი მოცემულობების უპირობოდ, შეკითხვის გარეშე მიღებას, რასაც შეიძლება არც დათანხმებოდნენ სხვა შემთხვევაში. ყველაზე შემაშფოთებელი კი ისაა, რომ ეკლესიას გამოცხადებული აქვს მონოპოლია რელიგიურ ჭეშმარიტებაზე, ანუ მისი ქადაგება აუცილებლად აღიქმება ქრისტიანული მოძღვრების მიხედვით ჩამოყალიბებულ მოსაზრებად. არადა, ბოლო წლებში ქართული ეკლესიის ზოგიერთი ქადაგება და ქმედება სწორედაც ეწინააღმდეგება ქრისტიანული მოძღვრების ძირითად დებულებებს. ქრისტიანობა, როგორც საუკუნეების განმავლობაში გვასწავლიდნენ, შემწყნარებელი, კაცთმოყვარე რელიგიაა. ჩვენი ღმერთი კი მოსიყვარულე, მიმტევებელი ძალა. ამის ფონზე უცნაურად ჟღერს სასულიერო პირების მუქარა, რომ თითქოს ეკლესიის კრიტიკისა და მისი მითითების შეუსრულებლობისთვის დავისჯებით. არასწორი პოლიტიკაა ადამიანებში ღმერთის მიმართ შიშის ჩანერგვა, ეს აუცილებლად უარყოფით შედეგს გამოიწვევს, ადამიანის აზროვნება/ქმედება შიშზე იქნება დაფუძვნებული. შიშის გამო რისიმე გაკეთება ან არ გაკეთება კი, არა არჩევანი, არამედ ძალადობაა. რწმენა კი, რომელიც შიშის საფუძველზე იქმნება, აუცილებლად შობს ადამიანში ტირანს, ძალადობრივი, სასტიკი მიდრეკილებების ფსიქოტიპის გაჩენას. უმჯობესია, ქრისტიანული მოძღვრების მიყოლა და ღმერთის მიმართ არა შიშის, არამედ სიყვარულის გაჩენა/ჩანერგვა. ამ გზით ადამიანებს ერთმანეთის მიმართაც გაუჩნდებათ სიყვარული და აღარ იქნება ამდენი აგრესია. მართლაც პარადოქსულია დეკრალირებულად პრო-ქრისტიანულ საზოგადოებაში მსგავსი შოვინიზმი და რასიზმი, რასაც საქართველოში ვხვდებით. ამ წერილის დაწერა ერთმა სტატიამ გადამაწყვეტინა, სადაც მოთხრობილი იყო, როგორ შელახეს შავკანიანი მოსწავლის უფლებები ერთ-ერთ ქართულ საჯარო სკოლაში. ეს ხომ დაბალი კულტურის პირდაპირი გამოვლინებაა. და სრულიად არაქრისტიანული საქციელი - არსად და არასდროს უთქვამს ქრისტეს, ადამიანები რასობრივი, ან თუნდად რელიგიული ნიშნით გაარჩიეთო. ,,გიყვარდეს მოყვასი შენი’’ ნიშნავს გიყვარდეს მსგავსი შენი, გიყვარდეს ადამიანი. თუმცა ადამიანები მუდმივად ცდილობდნენ თავიანთი საქციელის გამართლებას და ამ სიტყვებისთვის გვერდის ავლას. არ ვიცი რატომ, მაგრამ ბავშვობაში წაკითხული წიგნიდან გამახსენდა ერთი სიუჟეტურად სრულიად უმნიშვნელო ეპიზოდი: ალექსანდრე დიუმას რომანში ,,ოცი წლის შემდეგ’’ ერთი რიგითი, არაფრით გამორჩეული პერსონაჟი ინგლისელის მოკვლას გადაწყვეტს, აბატი კი ზემოხსენებულ მცნებას ახსენებს, რაზეც ჯარისკაცი პასუხობს, არსად წერია, რომ ინგლისელი ჩემი მოყვასიაო. არაფერს ვიტყვი ჯვაროსნულ ლაშრქობებსა და ინკვიზიციაზე, ქრისტიანების ხელით თავისივე მოძღვრების წინაშე ჩადენილ უდიდეს დანაშაულზე, შორს წაგვიყვანს ეს თემა. დასაწყისში საბჭოთა მემკვიდრეობა ტყუილად არ მიხსენებია, პატრიარქის გამოსვლების კრიტიკისას, ხშირად მომისმენია ასეთი კონტრარგუმენტი : სხვები უწერენ, თვითონ არ იცის რას კითხულობს. საბჭოთა მოქალაქეებს, მოგეხსენებათ, სტალინი უყვარდათ, მასზეც იყო გავრცელებული მსგავსი ლეგენდა, არ იცოდა ხალხს რომ ხვრეტდნენო. ( J ) ბოლოსდაბოლოს, ერთხელ რომ წაიკითხავ შენი სახელით სხვის დაწერილ ქადაგებას და არ დაეთანხმები, მეორედ ხომ აღარ დააწერინებ... ისე გამოგვდის, რომ თავად ვუპირისპირდებით იმას, რითაც ვამაყობთ. საქართველო მართლაც იყო წლების განმავლობაში ტოლერანტული საზოგადოება, სადაც მრავალი ეროვნების და რელიგიის ხალხი ცხოვრობდა შეხმატკბილებულად. დღეს კი თავად ვილაშქრებთ ჩვენი მართლაც საგულისხმო ღირსების წინააღმდეგ, რომელიც მოცემულ სიტუაციაში ძალიან გვჭირდება. რადგან ეს ღირებულებები და აზროვნების ფორმა დაგვეხმარება მივუახლოვდეთ ევროპულ საზოგადოებას, რისი ნაწილიც ვართ, უბრალოდ ჩამოვრჩით. ევროპულ ოჯახში დაბრუნება კი ერთადერთი გამოსავალია, რომ ჩვენი მუდმივი, უმაღლესი ფასეულობა, თავისუფლება შევინარჩუნოთ და აღარ მივცეთ საშუალება მტერს, კვლავ დაგვიპყროს და არჩევანი წაგვართვას. მტერი კი, უნდა ვაღიაროთ, მართლაც ძლიერია და საკმაოდ ეფექტურადაც მუშაობს. აქციებიც კი იმართება თბილისში რუსეთთან მიერთების სურვილით. ეს გასაგებიცაა, დამონებული ხალხი უეცარი თავისუფლების შიშით კვლავ ბატონისკენ ისწრაფვის, მაგრამ უნდა შევიგნოთ, რომ ეს დამღუპველია. ეკლესიის მხრიდან კი ასეთი გამოკვეთილად პროგრეს საწინააღმდეგო ქმედებები ჩემში ძალიან მტკივნეულ ეჭვს იწვევს. მსოფლიო ისტორიის წიგნებში ვისაც ჩაუხედავს, ყველა ადვილად მიხვდებოდა: დიდი ხნის წინ მივიდნენ ხელისუფალნი დასკნამდე, რომ ხალხის კონტროლისთვის ეკლესია ეფექტური საშუალებაა. საბჭოთა კავშირიც, უნდა ვაღიაროთ, ძლიერი პოლიტიკური მექანიზმი იყო და ეჭვი ძნელად თუ შეგვეპარება, ეკლესიაშიც ეყოლებოდა საკუთარი პოლიტიკის გამტარი, სპეც-სამსახურების თანამშრომლები. საბჭოთა კავშირის დაშლის შემდეგ კი, საქართველოში არათუ ლუსტრაციის კანონი, მცირე რეფორმაც კი არ განხორციელებულა ეკლესიაში. დასკვნის, ცოტა არ იყოს, მეშინია... ომის თეორიაში ხისტ ძალასთან, ანუ შეიარაღებულ დაპირისპირებასთან ერთად, რბილი ძალაც არსებობს. ეს გულისხმობს კულტურულ-იდეოლოგიურ გავლენას. აქ ბრძოლის ველი ადამიანთა ტვინი, აზროვნებაა. ჰოდა, იქნებ შევეცადოთ, ნურავის მივცეთ ჩვენი აზროვნების წარმართვის შესაძლებლობა და დამოუკიდებლად ვიაზროვნოთ. ამით, როგორც მინიმუმ, პიროვნულ თავისუფლებას მივაღწევთ, და სწორედ პიროვნული თავისუფლებაა საზოგადოების და სახელმწიფოს თავისუფლების უმთავრესი გარანტი.


text: საინფორმაციო შეხვედრა საერთაშორისო, არასამთავრო ორგანიზაციებისა და მედიის წარმომადგენლებთან 2020 წლის საპარლამენტო არჩევნებთან დაკავშირებით - საქართველოს ოფისის სიახლეები საინფორმაციო შეხვედრა საერთაშორისო, არასამთავრო ორგანიზაციებისა და მედიის წარმომადგენლებთან 2020 წლის საპარლამენტო არჩევნებთან დაკავშირებით თბილისი, საქართველო 5 აგვისტო, 2020 პოლიტიკური ფინანსების მონიტორინგის მიმდინარე სტატუსი და საარჩევნო კამპანიისა და პოლიტიკური ფინანსების მარეგულირებელ კანონმდებლობაში განხორციელებული ცვლილებების მნიშვნელოვანი ასპექტები განიხილეს თბილისში გამართულ მაღალი დონის საინფორმაციო შეხვედრაზე. თბილისი, საქართველო - 5 აგვისტოს სახელმწიფო აუდიტის სამსახურის, საერთაშორისო ორგანიზაციების, მედიისა და სამოქალაქო საზოგადოების წარმომადგენლებმა განიხილეს პოლიტიკური ფინანსების მონიტორინგის სტატუსი, აგრეთვე საარჩევნო კამპანიისა და პოლიტიკური პარტიების მარეგულირებელ კანონმდებლობაში განხორციელებული ცვლილებები, ევროპის საბჭოს პროექტის და სახელმწიფო აუდიტის სამსახურის, პოლიტიკური ფინანსების მონიტორინგის დეპარტამენტის თანამშრომლობით ორგანიზებულ საინფორმაციო შეხვედრაზე. შეხვედრა გახსნა საქართველოს სახელმწიფო აუდიტის სამსახურის გენერალურმა აუდიტორმა, ირაკლი მექვაბიშვილმა და ევროპის საბჭოს ოფისის ხელმძღვანელის მოადგილემ საქართველოში, ვაჰაგ მურადიანმა. შეხვედრის დროს დამსწრე საზოგადოებას პოლიტიკური ფინანსების მონიტორინგის მიმდინარე სტატუსი და 2020 წლის საპარლამენტო არჩევნებისთვის მზადების პროცესი გააცნეს. ღონისძიებაზე ასევე გაიმართა პოლიტიკური ფინანსების მონიტორინგის დეპარტამენტის განახლებული ვებ-გვერდის პრეზენტაცია, რომელიც ევროპის საბჭოსთან თანამშრომლობით შეიქმნა. ვებ – პლატფორმა საშუალებას აძლევს არჩევნებით დაინტერესებულ მხარეებს და ფართო საზოგადოებას ჰქონდეს უკეთესი წვდომა პოლიტიკური ფინანსების კანონიერებისა და გამჭვირვალობის მონიტორინგის განხორციელების მიზნით. შეხვედრაზე მონაწილეებმა გამართეს აქტიური დისკუსია მომავალი 2020 წლის საპარლამენტო არჩევნებთან დაკავშირებით და ასევე გაუზიარეს ერთმანეთს მოსაზრებები პოლიტიკური ფინანსების მონიტორინგთან დაკავშირებულ მნიშვნელოვან ასპექტებზე.


source: wikipedia

text: საკუთარი სახელი გაბიჩვაძე შეიძლება აღნიშნავდეს ერთ-ერთ შემდეგ პიროვნებათაგანს: ვარლამ გაბიჩვაძე — პედაგოგი, რევოლუციონერ-ხალხოსანი კონდრატი გაბიჩვაძე — მეღვინე, აგრონომი, პუბლიცისტი რევაზ გაბიჩვაძე — კომპოზიტორი ქართული გვარები


თბილისის საკრებულოში შპს „ყაზტრანსგაზის“ ანგარიში მოისმინეს დედაქალაქის გაზგამანაწილებელი კომპანიის სპეციალურმა მმართველმა ირაკლი გაბუნიამ საკრებულოს წარმომადგენლებს "ყაზტრანსგაზის“ გაწეული საქმიანობის შესახებ დეტალური ინფორმაცია მიაწოდა, რის შემდეგაც სხდომა კითხვა-პასუხის რეჟიმში წარიმართა. კომისიის წევრების გარდა სხდომას მრავლად ესწრებოდნენ მაჟორიტარი დეპუტატები, რომლებიც ძირითადად მათ რაიონებში არსებულ პრობლემებს შეეხნენ და დაინტერესდნენ, თუ რა ბერკეტები გააჩნია აღნიშნულ კომპანიას მათ აღმოსაფხვრელად. დეპუტატების კითხვები ძირითადად ზამთრის პერიოდისთვის მზადებას, მოსახლეობის უსაფრთხო გაზმომარაგებისათვის კომპანიის მხრიდან აუცილებელი ღონისძიებების გატარდებას, აბონენტების დავალიანების გადანაწილებას, მრიცხველების მონტაჟს, მის დიზაინსა და მილების მიწის ქვეშ განთავსებას ეხებოდა. ფრაქციის "ქართული ოცნება - მრეწველები” თავმჯდომარე ვლადიმერ ძნელაძე დაზიანებული მრიცხველების ექსპერტიზის მუშაობას შეეხო და კომპანიას აბონენტების მიმართ მეტი ლოიალობისაკენ მოუწოდა. ფრაქციის "დემოკრატიული მოძრაობა“ წარმომადგენელი შალვა ობგაიძე კი, აირის ხარისხით დაინტერესდა. მანვე გამოთქვა ინიციატივა, შემუშავდეს ერთობლივი მექანიზმი, რაც ტარიფის შემცირებას შეუწყობს ხელს. საკრებულოს უმრავლესობის დეპუტატი ბექა ნაცვლიშვილი დავალიანების გადანაწაილების საკითხით დაინტერესდა. ნაციონალური მოძრაობის წევრმა, სევდია უგრეხელიძემ კი "ყაზტრანსგაზის’’ წარმომადგენლებს ელექტრონული რუქის გაკეთება სთხოვა, რომელიც ხელმისაწვდომი იქნება ყველა შესაბამისი სამსახურისთვის და საშუალებას მისცემს მენაშენეებს, უფრო სწრაფად, მარტივად და ხარისხიანად იმოქმედონ. სხდომაზე ასევე დიდი ინტერესი გამოიწვია კომპანიის ფინანსურმა მდგომარეობამ და მისმა მომავალმა გეგმებმა. როგორც ირაკლი გაბუნიამ განმარტა, უსაფრთხოების კუთხით კომპანია დიდი მოცულობით ჩაატარებს სამუშაოებს, რაც გამოიხატება გეგმიურ გამაფრთხილებელ რევიზიაში. მისი თქმით, კომპანიის წარმომადგენლებს თითოეულ მოსახლესთან მოუწევთ შესვლა, რათა მოხდეს ქსელის და დანადგარების შემოწმება - დათვალიერება, ასევე უვარგისი და გასარემონტებელი დანადგარების შეკეთება და ჩაჭრა. გაბუნიას თქმით, კომპანია მაქსიმალურად იზრუნებს, რომ ეს ზამთარი იყოს გაცილებთ უსაფრთხო წინა წლებთან შედარებით. მისივე განცხადებით, "ყაზტრანსგაზი“ 2014–15 წლებში დაახლოებით 80 000 მრიცხველის ნეიტრალურ ტერიტორიაზე გატანას გეგმავს. როგორც კომისიის თავმჯდომარემ გოჩა ბაბუნაშვილმა აღნიშნა, ანალოგიური შეხვედრები და მჭიდრო კომუნიკაცია ხელს შეუწყობს იმ პრობლემების მოგვარებას, რაც მოსახლეობას აწუხებს. დეპუტატის თქმით, დღევანდელი სხდომის უმთავრესი მიზანია საკრებულო დეტალურად გაეცნოს კომპანიის მუშაობის სპეციფიკას დევნილებისა და სოციალურად დაუცველი პირების მიმართ, რათა პრობლემის მოსაგვარებლად მომავალი წლის ბიუჯეტში მოხდეს საჭირო თანხის განსაზღვრა. "აღნიშნულ საკითხს მერიასთან ერთად გავივლით და იმედი მაქვს დავაწესებთ შეღავათებს, რათა დევნილებსა და სოციალურად დაუცველ ადამიანებს შევუმსუბუქოთ მდგომარეობა. ჩვენ ამის სურვილი ნამდვილად გვაქვს და ეს საკითხი დადებითად გადაწყდება“,- განაცხადა გოჩა ბაბუნაშვილმა. დედაქალაქის მუნიციპალიტეტის საკრებულოს ურბანული დაგეგმარების და საქალაქო მეურნეობის კომისიის წევრები ახლო მომავალში თელასის ანგარიშსაც მოისმენენ.


text: ნიუ-იორკი () — შტატი აშშ-ში, მდებარეობს შუა ატლანტიკურ რეგიონში. სახელი ეწოდა იორკის ჰერცოგის მიხედვით, რომელმაც ეს ტერიტორია (ახალი ჰოლანდია) მიიღო თავისი ძმის ჩარლზ II-საგან. ფართობი — 122 ათასი მოსახლეობა — 19,300 ათასი (თეთრი 71 %, აფროამერიკელი 14 %, აზიელი 3,9 %, ლათინურამერიკელი 11,2 %). ქალაქის მოსახლეობა — 84,6 %. ქალაქები — ალბანი (დედაქალაქი), 103 ათასი, ნიუ-იორკი, 8.108 ათასი, ბუფალო, 310 ათასი, როჩესტერი, 221 ათასი თავისებურებები — ნიაგარას ჩანჩქერი, უესტ-პოინტი (აშშ-ს სამხედრო აკადემია), ქალაქი ნიუ-იორკი (აშენდა XVII ს-ში კუნძულ მანჰეტენზე, აშშ-ს დედაქალაქი 1797-მდე, შედგება 5 კვარტალისაგან: ბრონქსი, მანჰეტენი, ქუინსი, ბრუკლინი, სტეიტენ-აილენდი. ღირსშესანიშნაობანი — თავისუფლების ქანდაკება, ემპაია სტეიტ ბილდინგი, 381 მ, გაეროს შტაბ-ბინა, კოლუმბიის უნივერსიტეტი). ცნობილი ადამიანები — ჯეიმზ ფენიმორ კუპერი, ართურ მილერი, ფრანკლინ და თეოდორ რუზველტები, უოლტ უიტმენი. ისტორია 1524 — ფლორენციელი ჯოვანი ვერაძანო იკვლევდა ტერიტორიას საფრანგეთის მეფის დავალებით, ამ ადგილს უწოდა ანგულემი. 1609 — ეწვია სამიუელ შამპლენი (საფრანგეთი). 1609 — იკვლევდა ჰენრი ჰუდსონი ნიდერლანდებისათვის. პიტერ სტუივეზანტმა დააარსა ნიუ-ჰარლემი. 1614 — ჰოლანდიელთა კოლონია. 1626 — პიტერ მინუიტმა ინდიელთა ტომის მანჰეტებისაგან 60 ფლორინად იყიდა კუნძული მანჰეტენი (56,6 კვ.კმ). 1664 — ახალი ამსტერდამი ანექსირებულ იქნა ინგლისელთა მიერ. 1777 — დამოუკიდებელია, მიიღო პირველი კონსტიტუცია. 1788 — ერთ-ერთი პირველი 13 შტატთაგანი. დემოგრაფია 2006 წლისთვის ნიუ-იორკი მოსახლეობის რაოდენობით მესამე შტატი იყო კალიფორნიისა და ტეხასის შემდეგ. მისი მოსახლეობა შეადგენდა 19 306 183 ადამიანს, რაც 1,7 %-ით მეტია 2000 წლის მაჩვენებელზე; ის მოიცავს ბუნებრივ ნამატს ბოლო ცენზის შემდეგ 601 779 ადამიანით (1 576 125 დაბ. მინუს 974 346 გარდ.) და კლებას შტატიდან მიგრაციის გამო 422 481 ადამიანით. იმიგრაციამ ქვეყნის გარედან მოიმატა 820 388 ადამიანით, ხოლო მიგრაციამ ქვეყნის შიგნით შეადგინა დანაკარგი 800 213 ადამიანით. ნიუ-იორკი ნელა მზარდი შტატია სხვა შტატებში ემიგრაციის მაღალი დონით, განსაკუთრებით ფლორიდასა და არიზონაში. თუმცა ნიუ-იორკი წამყვანი ადგილია საერთაშორისო იმიგრაციისთვის. ქალაქ ნიუ-იორკს და მის ექვს საგარეუბნო საგრაფოს (ქაუნტი) ერთობლივად ჰყავს 12 626 200 ადამიანი, შტატის მოსახლეობის 65,67 %. ლიტერატურა რესურსები ინტერნეტში State Government website Governor New York State Senate New York State Assembly New York State Unified Court System Constitution of New York სქოლიო აშშ-ის შტატები


სლოვაკეთის პრემიერმა ევროკავშირის რიტუალურ თვითმკვლელობაზე ისაუბრა | ახალი ამბები ავტ.: თაიმერი timer.ge იანვარი 26, 2016 17:45 “სახელმწიფო არ არის მეწველი ძროხა” სლოვაკეთის პრემიერ-მინისტრმა რობერტ ფიცომ განაცხადა, რომ ევროკავშირმა, საემიგრაციო პოლიტიკის გამო, თვითმკვლელობის რიტუალი განახორციელა – ეს განცხადება მან ჩეხურ გამოცემა Pravo-სთან საუბარში გააკეთა. “შესაძლებელია, ისევ დამაყრიან კრიტიკას. მგონია, რომ ევროკავშირი ახლა რიტუალურ თვითმკვლელობას ანხორციელებს და ჩვენ, უბრალოდ, ვაკვირდებით, როგორ ხდება ეს. ევროპაში მიგრანტების ტალღის შესაჩერებლად, აუცილებელია ევროკავშირმა თურქეთთან კონტაქტები განაახლოს – ეს ერთადერთი საშუალებაა” – თქვა მან. გარდა ამისა, ფიცომ ევროკავშირს მოუწოდა შენგენის საზღვრები გააძლიერონ და განაცხადა, რომ მიგრანტების კვოტების პოლიტიკამ ვერ გაამართლა. სლოვაკეთი ევროკავშირის წევრია 2004 წლიდან. საემიგრაციო კრიზისის შემდეგ, ბრატისლავამ უნგრეთთან, პოლონეთთან და ჩეხეთთან ერთად მკაცრი პოზიცია დაიჭირა და უარი განაცხადა მიგრანტების კვოტების სისტემით მიღებაზე.


text: ტენესი () — შტატი აშშ-ში, მდებარეობს სამხრეთ-აღმოსავლეთის ცენტრალურ რეგიონში. სახელი ჩეროკის ინდიელთა ენაზე „სოფელს“ ნიშნავს. 1757 წელს აქ შეიქმნა ევროპელთა პირველი დასახლებები, 1796-დან აშშ-ს შტატია. 1861-1866 წლებში კონფედერაციის წევრი იყო. გეოგრაფია ტენესის დედაქალაქია ნეშვილი. მოსახლეობა: 6.5 მილიონი (თეთრი 83 %, აფროამერიკელი 16 %, ლათინურამერიკელი 0,7 %). ტენესის ესაზღვრება ჩრდილოეთით კენტუკი და ვირჯინია, აღმოსავლეთით ჩრდილოეთ კაროლინა, სამხრეთით ჯორჯია, ალაბამა და მისისიპი, დასავლეთით კი არკანზასი და მისური. ტენესი აღმოსავლეთით შემოსაზღვრულია აპალაჩის მთის ნაწილი, ხოლო დასავლეთით მდინარე მისისიპით. განათლება ტენესიში მოქმედებს ვანდერბილთის უნივერსიტეტი (ვენდი). ტენესის უნივერსიტეტი და ტენესის სახელმწიფო უნივერსიტეტი. ფართობი – 107 ათასი. ქალაქის მოსახლეობა - 60,4 %. ქალაქები – ნეშვილი (დედაქალაქი), 511 ათასი, მემფისი, 597 ათასი, ნოქსვილი, 167 ათასი, ჩატანუგა, 150 ათასი. თავისებურებები – ეროვნული პარკი გრეით-სმოუკი, ელვის პრესლის მამული, სამეცნიერო ცენტრები. სქოლიო აშშ-ის შტატები


text: ჰომოფობია ჰომოფობია (ბერძნ. ὁμοφοβία — ὁμοιος ჰომოიოს – „იგივე“, „ტოლი“ და φόβος ფობოს – „შიში“) — ტერმინი ნიშნავს უსაფუძვლო შიშს, განდგომას, ან დისკრიმინაციას ჰომოსექსუალობისა და ჰომოსექსუალთა მიმართ. გამომდინარეობს სიტყვებისგან ჰომოსექსუალი და ფობია. სექციების სია ეტიმოლოგია[რედაქტირება] ოქსფორდის განმარტებითი ლექსიკონის მიხედვით ტერმინი ჰომოფობია თანამედროვე მნიშვნელობით პირველად ბეჭდვით სიტყვაში გამოყენებული იყო ჟურნალ თაიმში 1969 წელს. სიტყვის შემქმნელად შეიძლება ვიგულისხმოთ ფსიქოლოგი ჯორჯ ვაინბერგი, რომელმაც ამ სიტყვას პოპულარიზაცია საკუთარ წიგნში „საზოგადოება და ჯანსაღი ჰომოსექსუალი“ გაუკეთა 1971 წელს. მასში შერწყმულია ბერძნული ტერმინები phobos (პანიკური შიში) და homo- (იგივე). ტერმინში ჰომოფობია „ჰომო“ მოდის სიტყვიდან ჰომოსექსუალი და არა ლათინური ტერმინიდან homo (მამაკაცი). ტერმინის შესაძლო წინამორბედი იყო „ჰომოეროტოფობია“ ნახსენები დრ. ვაინრაიტ ჩერჩილის მიერ შრომაში „ჰომოსექსუალური ქცევა მამაკაცებში“ 1967 წელს. ინტერნალიზებული ჰომოფობია[რედაქტირება] ინტერნალიზებული ჰომოფობია (ან ეგოდისტონიკური ჰომოფობია) როგორც წესი მიუთითებს ჰომოსექსუალთა მიერ საკუთარი თავის ან სხვა მსგავსთა მიმართ ჰომოფობიაზე. მისი დამახასიათებელია საკუთარი სექსუალური ორიენტაციის მიმართ დისკომფორტი ან უარყოფა. ამგვარი მდგომარეობის შედეგი საკუთარი ჰომოსექსუალური ვნებების მწვავე რეპრესიაა. სხვა შემთხვევებში დროდადრო შეიძლება გამოვლინდეს გააზრებული შინაგანი წინააღდეგობა ღრმა რელიგიურ ან სოციალურ რწმენებსა და ძლიერ ემოციონალურ ლტოლვასა და მოთხოვნას შორის. ამგავრი შინაგანი წინააღმდეგობა როგორც წესი კლინიკურ დეპრესიას იწვევს და ჰომოსექსუალ მოზარდთა შორის თვითმკვლელობისადმი მიდრეკილების მაღალი დონე ნაწილობრივ ამ ფენომენის მიერ უნდა იყოს განპირობებული (სხვათა აზრები და მოქმედებაც ძლიერი ზეგავლენის ფაქტორია ორივე შემთხვევაში). ბევრი ადამიანი ამ სიტუაციაში ცდილობს პრობლემის გადაჭრას, რაღაც დროის განმავლობაში მაინც, თავშეკავებით. ეს შედარებით იოლი არჩევანია, რადგან რწმენათა სისტემები ხშირად ნეიტრალური არიან ჰომოსექსუალური გრძნობების მიმართ, მაგრამ კატეგორიულად ეწინააღმდეგებიან ამგვარი გრძნობებით მოქმედებას. ინტერნალიზებული ჰომოფიბია ხშირად მიეკუთვნება გაცნობიერებულ ან გაუცნობიერებულ ქმედებას, რომელშიც დამკვირვებელს ჰეტერონორმატიულობისა და ჰეტეროსექსიზმის მოთხოვნებთან შესაბამისობის სურვილი უჩნდება. ეს შეიძლება მოიცავდეს ადამიანის რომანტიკული პარტნიორის სქესის ან სქესთა როლის შესახებ შაბლონური წარმოდგენის შექმნას. ზოგიერთის მტკიცებით (მათ შორის ზიგმუნდ ფროიდი “ფსიქოანალიტიკურ თეორიაში”) ყველაზე ჰომოფობი ადამიანები თავად არიან რეპრესირებული ჰომოსექსუალები, თუმცა ეს მტკიცება საკმაოდ ურთიერთგამომრიცხავ არგუმენტებს ემყარება. 1996 წელს ჯორჯიის უნივერსიტეტში ჩატარებული კვლევის შედეგად აღმოჩნდა, რომ ჰომოფობ მამაკაცებს (ჰომოფობიის ინდექსის მიხედვით) გაცილებით მეტ შემთხვევაში ჰქონდათ ერექცია ჰომოეროტიული გამოსახულებების დათვალიერებისას ვიდრე არა-ჰომოფობ მამაკაცებს. ჰომოსექსუალური იდენტურობის შიში[რედაქტირება] ზოგი თეორისტი, მაგ. კელვინ თომასი და ჯუდით ბატლერი, ჰომოფობიის ხელშემწყობ ერთ-ერთ კომპონენტად მიიჩნევენ გარშემომყოფთა მიერ მათი ჰომოსექსუალად შესაძლო იდენტიფიცირების შიშს. ამ მტკიცების მიხედვით ჰომოფობიაზე აზრისა და ემოციების გამოხატვისას მოცემული ინდივიდი არა მხოლოდ საკუთარ ფიქრებს გადმოსცემს ჰომოსექსუალიზმზე, არამედ აქტიურად ცდილობს გაემიჯნოს ამ კატეგორიას და მასთან დაკავშირებულ სოციალურ სტატუსს. მაშასადამე, საკუთარი დისტანციით ადამიანთა ამ კატეგორიასთან ის ამყარებს საკუთარ როლს, როგორც ჰეტეროსექსუალისა, არიდებს რა ამით საკუთარი თავის სხვების მიერ ჰომოსექსუალად შეფასებას. ჰომოფობია პოლიტიკაში[რედაქტირება] ჰომოფობებად ხშირად ინათლებიან პოლიტიკოსები, რომლებიც ჰომოსექსუალთა უფლებების შემწყნარებელ კანონთა ოპონენტებად გამოდიან (მაგ. ერთი სქესის ქორწინების ლეგალიზაცია, ბავშვის შვილება ერთი სქესის წყვილთათვის). მაგ. აშშ-ის სენატში არჩევნებისას ალან კისს ჟურნალისტებმა ჰომოფობია დასწამეს ვიცე-პრეზიდენტ დიკ ჩეინის ლესბოსელი ქალიშვილის მიმართ გაკეთებული კომეტარისათვის. რესურსები ინტერნეტში[რედაქტირება] - ვიკიციტატაში არის სტატია: ჰომოფობია. - ვიქსიკონში განმარტებულია სიტყვა: ჰომოფობია - Sexual Prejudice: Understanding Homophobia and Heterosexism - The Homophobic Imagination – an essay by Rictor Norton and Louie Crew - The Rockway Institute for LGBT research in the public interest at Alliant International University - PBS – "Frontline's" homophobia quiz - Homophobia Is Itself an Abomination by Rabbi Shmuley Boteach - European Parliament – resolution on homophobia in Europe - An analysis of Campaigns against Homophobia in Argentina, Brazil, Colombia, and Mexico - Homophobia Is the Problem, Not Gays-- photos from anti-homophobia event By Irina Echarry, Havana Times May 19, 2009 - United Nations Human Rights Council, Discriminatory laws and practices and acts of violence against individuals based on their sexual orientation and gender identity, anannualreport


ძალა გვიჩვენებს: შედეგები შესაძლებელია, მაგრამ თავიდან აიცილეთ ეს შეცდომები თუ თქვენ დაინტერესებული ხართ რომელიმე პროდუქტის შეძენით ან გაინტერესებთ მეტი ამის შესახებ, გთხოვთ გააკეთოთ საკუთარი კვლევა. ასევე, თუ ეძებთ უფრო კონკრეტულ სტატიას, რომ დაწეროთ პროდუქტი, გთხოვთ, იხილოთ პროდუქტის გვერდები. ეს გვერდი არავითარ შემთხვევაში არ არის სპონსორი, დადასტურებული, ან ასოცირდება ამ გვერდზე ჩამოთვლილი რომელიმე პროდუქტის ან კომპანიის მიერ. ის უბრალოდ იმ პროდუქტების ჩამონათვალია, რისთვისაც გირჩევთ და რატომ. პროდუქტები, რომლებიც ნამდვილად იმუშავებენ, რომ გაგიჭირდეთ, ბევრი რამ შეგიძლიათ გაიგოთ, სექსუალური სათამაშოების და მათი მრავალი გამოყენების შესახებ, ჩემს გვერდზე: Sex Toy Safety. სექსუალური ჯანმრთელობის ქსელი, არაკომერციული საგანმანათლებლო და საინფორმაციო ორგანიზაცია, რომელიც ეძღვნება ამერიკელებისთვის სექსუალურ ჯანმრთელობასა და უსაფრთხოებას, უზრუნველყოფს უფასო, ერთდღიან სემინარს, რომელსაც შეგიძლიათ დაესწროთ. თუ სექსუალური ჯანმრთელობის პროფესიონალი ხართ დაინტერესებული, შეგიძლიათ იხილოთ ჩვენი რესურსების გვერდი. რა არის საუკეთესო სექსუალური სათამაშოები მამაკაცებისთვის? თუ გსურთ რაღაც თქვენთვის, რაც დაგეხმარებათ თავი დაეღწია, ეს საუკეთესო მამაკაცის სექსუალური სათამაშოებია! ამ გვერდზე სექსუალური სათამაშოები განკუთვნილია ქალებისთვის და სხვადასხვა სექსუალობისთვის, თუმცა ზოგი სწორი იქნება თქვენთვის, მიუხედავად იმისა, რა შეიძლება იყოს თქვენი უპირატესობები. Zeus არის გაკეთებული შიდა რეკომენდაცია, მაგრამ მისი პოპულარობა ბოლო წლებში გაიზარდა. უფრო და უფრო მ... საიმედო Erektion ACE სავარაუდოდ ყველაზე ოპტიმალური გზაა. ასობით კმაყოფილი მომხმარებელი უკვე დაამტკი... Potencialex ითვლება ერთ ერთი საუკეთესო გზა გაუმჯობესების potency და Erektion უნარი გრძელვადიან პერს...


text: ჩვენს საუკუნეში ბევრს სურს, მუდმივად გამოაქვეყნოს თავისი შვილის ფოტო სოციალურ ქსლებში და აღნიშნოს, როგორი საყვარელი, ჭკვიანი და საამაყო ბავშვი ჰყავს. თუმცა, ცოტა თუ ფიქრობს, რომ ახლა ბავშვებისთვის ყველაზე საშიში ადამიანები სწორედ ინტერნეტში “მუშაობენ”. თქვენი შვილების უსაფრთხოებისთვის Facts.ge-მ მოამზადა ზომები, რომლებიც შეიძლება ზედმეტადაც მოგეჩვენოთ, თუმცა ამით თქვენ რისკს აარიდებთ თავს. გაფრთხილებთ, ეს არ ნიშნავს იმას, რომ უნდა დამალოთ ყველასგან თქვენი შვილები. არა. უბრალოდ დაიცავით საზღვრები. არ მიუთითოთ გეოლოკაცია სურათებს არ გამოაქვეყნოთ ცნობები იმაზე, თუ სად იმყოფება თქვენი შვილი. იქნება ეს სკოლა, სპორტდარბაზი თუ რაიმე წრე. ვიღაც-ვიღაცებმა შეიძლება ეს ინფორმაცია ბოროტად გამოიყენონ და გაიგონ, როდის სად იმყოფება ბავშვი. იმის გაგებით, თუ რა მოსწონს ბავშვს და რითია გატაცებული, შეიძლება თქვენი შვილი ადვილად მოატყუონ და ნებისმიერ ადგილას შეიტყუონ. თითქოს აბსურდული რამაა. თუმცა, არიან ადამიანები, ვისაც უყვარს ინტერნეტში თავის მოწონება ახალთახალი ვიზებით, პასპორტებითა და სხვა დოკუმენტებით. დოკუმენტებში არსებული პირადი მონაცემებით მარტივი გასაგებია, სად სწავლობს და ცხოვრობს ბავშვი. არ გამოაქვეყნოთ ბავშვების სურათები მანქანებთან ერთად ეს ინფორმაცია ბევრად მნიშვნელოვანია თვითონ მშობლებისთვის. იმის გარდა, რომ თქვენ აწვდით ინფორმაციას ბოროტმოქმედებს, შეიძლება საკუთარ თავსაც ავნოთ. მაგალითად, ეს მშობლები ამ სურათის გამოქვეყნების შემდეგ ციხეში აღმოჩნდნენ. შეიძლება თქვენ და თქვენს ახლობლებს ასეთი ფოტოები სასაცილოდ მოგეჩვენოთ, მაგრამ ზოგმა ავადმყოფმა სხვა თვალით შეხედოს. ალბათ, ბევრ თქვენგანს აქვს ბავშვობის ფოტო, რომლის ყურებისას ფიქრობთ, რაზე ფიქრობდნენ მშობლები როცა ასეთ სურათს გიღებდნენ. ჩვენს ბავშვობაში კი ინტერნეტი არ იყო და ასეთ ფოტოებს მხოლოდ ახლობლები თუ ნახავდნენ. აი ჩვენი შვილები კი ამისგან დაცულები არ არიან: ნებისმიერი სურათი შეიძლება გახდეს განხილვის საგანი, კომპრომატი ან ფოტო, რომელსაც გაგახსენებენ მთელი ცხოვრება სანამ გამოაქვეყნებთ ასეთ ფოტოს, დარწმუნდით, წინააღმდეგი ხომ არ არიან სხვა ბავშვების მშობლები. თქვენ არ გაქვთ მათზე პასუხისმგებლობა აღებული და მათი სურათის ინტერნეტში გამოქვეყენება სულაც არ არის თქვენი პრეროგატივა. გახსოვდეთ, როცა აქვეყნებთ თქვენი ბავშვის ფოტოს სოციალურ ქსელში, თუნდაც მხოლოდ მეგობრებს უზიარებდეთ, უნდა გაიაზროთ, რომ ამ წუთიდან ეს სურათი აღარ არის თქვენი, ის უკვე საზოგადოებას ეკუთვნის, რითაც ნებისმიერმა შეიძლება ისარგებლოს. იყავით ფრთხილად და იფიქრეთ შვილების უსაფრთხოებაზე.


text: კომპიუტერი და ბავშვები | მოსწავლეთა რეგიონული ქსელი კომპიუტერი და ბავშვები აგვისტო 30, 2016 ნათია მარქაროვი სამცხე-ჯავახეთი ბავშვის განვითარება ეფუძნება მოძრაობას, შეხებას, ადამიანებთან ურთიერთობას. განვითარების ფსიქოლოგები ასევე აღნიშნავენ ბუნებასთან შეხების, ურთიერთობის დადებით გავლენას. მოძრაობა ბავშვს უყალიბებს, მოტორულ კოორდინაციას. შეხება ეხმარება თვითრეგულაციაში, ყურადღებისა და სასწავლო უნარების განვითარებაში. ეს ფაქტორები საუკეთესოდაა მოცემული ეზოებში, პარკებში, სადაც ბავშვები სწავლობენ სხვადასხვა უნარებს, რომლებიც წარმატებული სასკოლო ასაკისთვის და მომავალი ცხოვრებისთვის აუცილებელია. თუმცა თანამედროვე ბავშვი ნაკლებ დროს უთმობს ტრადიციულ თამაშებს და სულ უფრო და უფრო მეტ დროს უთმობს კომპიუტერთან ურთიერთობას. კომპიუტერის ხანგრძლივ გამოყენებას ბევრი უარყოფითი შედეგი აქვს. მიმოვიხილავ რამდენიმე მათგანს. ზოგადად 0-2 წლამდე მიმდინარეობს თავის ტვინის განსაკუთრებით სწრაფი ზრდა, რომლის განვითარებას გარემო სტიმულები განაპირობებს. კომპიუტერს მიჯაჭვული ბავშვი განიცდის მოტორული და სენსორული სტიმულების ნაკლებობას. ბავშვებს ექმნებათ ისეთი პრობლემები როგორიცაა, ყურადღების დეფიციტი, სწავლის სირთულეები, თვითმასტიმულირებელი ქცევები, თვითრეგულაციის სირთულეები. კომპიუტერის ბოროტად გამოყენების შედეგად ადამიანი ხდება სწავლისათვის უუნარო და ემსგავსება დემენციით დაავადებულ მოხუცს. გარდა გონებრივი პრობლემებისა, ხშირია ტკივილი და დაძაბულობის შეგრძნება კისრის, ხერხემლის, ბეჭების არეში, ხერხემლის გამრუდება, მხედველობასთან დაკავშირებული პრობლემები, თვალის ბადურის სიმშრალე, გამოფიტვა, სიმსუქნე (რომელსაც ფიზიკური დატვირთვის ნაკლებობა და გაუნძრევლად ჯდომა იწვევს), იშვიათად ხელის მტევნის სხვადასხვა პათოლოგიები და ა.შ. ბავშვებს, რომლებიც ბევრ დროს ატარებენ კომპიუტერთან ძირითადად არ ჰყავთ ახლო მეგობრები, არ არიან ჩართულნი ოჯახურ ურთიერთობებში, ხშირად არიან მარტოსულები და დეპრესიულები. ბავშვები, რომლებიც ძირითადად აგრესიული კომპიუტერული თამაშებით ერთობიან, გამოირჩევიან აგრესიული ქცევით, მათ ეკარგებათ უნარი რეალური ცხოვრების და სიმულაციის განცდის და გარჩევის. გაზრდილია ისეთი მენტალური დაავადებების რისკი, როგორიცაა: დეპრესია, შფოთვა, ყურადღების დეფიციტი, ბიპოლარული აშლილობა, ფსიქოზი და ა.შ. დასასრულს, მინდა აღვნიშნო ისიც, რომ კომპიუტერს ბევრი დადებითი მხარეც აქვს და რასაკვირველია ხშირად აუცილებელიცაა მისი გამოყენება. თუმცა ვფიქრობ ყოველთვის საჭიროა ზომიერების დაცვა, განსაკუთრებით მაშინ, როცა საქმე ბავშვებს ეხებათ. მნიშვნელოვანია მშობლებმა იცოდნენ, რომ მაშინ, როდესაც ბავშვი სამყაროს შეიცნობს არ მიანდონ ეს პროცესი მხოლოდ კომპიუტერის ეკრანს. აქტიურად იყონ ჩართულები მათი განვითარების პროცესში, შეუქმნან მას სოციალური, კოგნიტური და ფიზიკური სტუმულებით მდიდარი გარემო. მათ შეუძლიათ ,,გაართონ" ბავშვი, ,,გააჩუმონ", მაგრამ ყოველი საათი, როდესაც მშობლები ბავშვებს კომპიუტერის ,,ძიძობის" იმედად ტოვებენ, ეს მათი განვითარებისთვის დაკარგული დროა.


text: 23.8.12 15 აგვისტოს სახელგანთქმულ ამერიკელ კულინარიული წიგნების ავტორს და ფრანგული სამზარეულოს სპეციალისტს, ჯულია ჩაილდს 100 წელი შეუსრულდა. ჩვენ კი, რომ არა ჰოლივუდური ფილმი „ჯული და ჯულია“ ქალის, რომლის კულინარიულ წიგნებზე და სატელევიზიო შოუებზე ამერიკელ გურმანთა მთელი თაობები აღიზარდა, არსებობაც არ გვეცოდინებოდა (გატრომოყვარულთა და სპეციალისტთა მცირე წრეს არ ვგულისხმობ). მიუხედავად იმისა, რომ ჯულია ჩაილდს ძალიან ბევრი მეტად საინტერესო და კარგი რეცეპტი აქვს, მის ყველაზე პოპულარულ კერძად მაინც ლეგენდარული საქონლის ხორცი ბურგუნდიულად რჩება და მეც გადავწყვიტე დღეს ამ უძველესი ფრანგული კერძის ჯულიასეული რეცეპტი შემოგთავაზოთ მისი წიგნიდან Mastering the Art of French Cooking. რომლის გაკეთებაც, მიუხედავად გავრცელებული აზრისა, ძალიან ძალიან ადვილია და ბევრ შრომასაც არ მოითხოვს. უბრაოდ, ძალიან დიდი ხანი მზადდება და თან კარგი და ხარისხიანი ღვინო და ხორცი უნდა. მაშ, ასე: „Boeuf Bourguignonne Boeuf à la Bourguignonne (საქონლის ხორცის სოუზი წითელ ღვინოში, ბეკონით, ხახვითა და სოკოთი) რაც შეეხება ყველაზე პოპულარულ კერძებს, კარგი „ბიფ-ბურგუნიონის“ მომზადების არაერთი გზა არსებობს. რუდუნებით მომზადებული და კარგად შესუნელებული, მართლაც უგემრიელესი კერძია, რაც კი ადამიანს შეუქმნია და შესანიშნავად გამოდგება წვეულების ძირითად კერძად. საბედნიეროდ, მისი მომზადება მთელი ერთი დღით ადრე, წინასწარ შეგიძლიათ - გაცხელების მერე კიდევ უფრო გემრიელი ხდება. რჩევები ღვინოსთან და ბოსტნეულთან დაკავშირებით ამ კერძს ტრადიციულად მოხარშულ კარტოფილთან ერთად მიირთმევენ. კარაქმოსხმული ატრია ან ორთქლზე მოხარშული ბრინჯიც მისაღებია. მწვანე ბოსტნეულს თუ ამჯობინებთ, ყველას კარაქში მოხრაკული მწვანე ბარდა აჯობებს. მაგიდასთან კარგად დაღვინებულ ახალგაზრდა წითელ ღვინოსთან ერთად გაიტანეთ. მაგალითად: Beaujolais, Côte du Rhône, Bordeaux-St. Èmilion ან Burgundy. 6 ადამიანისათვის: 6 უნციიანი (170 გრ) ბეკონის ნაჭერი, 9-10 ინჩიანი (22-25სმ) და 3 ინჩის (7,5სმ) სიღრმის სახელურიანი ცეცხლგამძლე ქვაბი, 1 ს/კ ზეთი ან შესაწვავი ზეთი, 1 ქაფქირი, 3 გირვანქა (1,350 კგ) მჭლე ხორცი 2 ინჩიან (5სმ) კუბიკებად დაჭრილი; 1 დაჭრილი სტაფილო, 1 დაჭრილი ხახვი; 1ჩ/კ მარილი, 1⁄4 ჩ/კ დაფქული პილპილი, 2ს/კ ფქვილი; 3 ჭ კარგად დაღვინებული წითელი ღვინო ზემოთ ჩამონათვალიდან ან Chianti, 2-3 ჭ მუქი ფერის ხორცის ბულიონი ან ბულიონი თუნუქის კონერვიდან, 1 ს/კ ტომატ-პასტა, 2 კბილი ნიორი დაჭყლეტილი, 1⁄2 ჩ/კ ქონდარა (Thyme), დაფშვნილი დაფნის ფოთოლი, დამდუღრული ბეკონის ტყავი; 18-დან 24 ცალამდე ბულიონში ყავისფრად მოთუშული პატარა თეთრი ხახვები, 1 გირვანქა (450გრ) ოთხად გაჭრილი და კარაქში მოთუშული სოკო; ბეკონს ავათალოთ ტყავი და დავჭრათ ლარდონებად (1/4 ინჩი (5მმ) სიგანისა და 1 1⁄2 (3სმ) ინჩი სიგრძის ჩხირებად). 1 1⁄2 კვარტა (2 ლ) წყალში ვხაროთ ბეკონის ლარდონები და ტყავი 10 წუთის განმავლობაში. ამოვიღოთ და შევაშროთ. გავახუროთ ღუმელი 450°F-მდე (230°C). ზეთში მოვთუშოთ ბეკონი 2-3 წუთის განმავლობაში საშუალო ცეცხლზე სანამ მსუბუქად არ შეოქროსფერდება. ქაფქირით გადმოვიღოთ ცალკე თეფშზე. ქვაბი გვერდზე გადავდგათ. ხორცის მოთუშვის წინ ბეკონის შენაწვავი ცხიმი გავაცხელოთ ისე, რომ ბოლი აუვიდეს. ხორცი ქაღალდის ხელახოცით გავამშრალოთ, ნამიანი არ დაიბრაწება; მოვთუშოთ რამდენიმე-რამდენიმე ნაჭრად სანამ ყველა მხრიდან ყავისფრად არ დაიბრაწება. ხორციც ბეკონთან ერთად მოვათავსოთ. შენაწვავ ცხიმში მოვთუშოთ ბოსტნეულიც. მონაბრაწი ცხიმი გადავწუროთ და გადავასხათ. ქვაბში ჩავაბრუნოთ ხორცი და ბეკონი და შევკმაზოთ მარილით და პილპილით. მერე მოვაფრქვიოთ ფქვილი და მოვურიოთ ისე, რომ ხორცი კარგად ამოიგანგლოს ფქვილში. თავმოხდილი ქვაბი 4 წუთით შევდგათ გახურებული ღუმელის შუა თაროზე. მოვურიოთ ხორცს და კიდევ 4 წუთით შევაბრუნოთ ღუმელში (ასე ფქვილი მოიხალება და ხორცი უფრო მეტად კრაწუნა გახდება). ქვაბი გამოვიღოთ და ღუმელის ტემპერატურას 325 გრადუსამდე (160°C) დავუწიოთ. დავასხათ იმდენი ღვინო და ხორცის ნახარში ან ბულიონი, რომ ხორცი დაიფაროს. დავუმატოთ ტომატ-პასტა, ნიორი, ქონდარა, დაფნის ფოთოლი და ბეკონის ტყავი. წამოვადუღოთ გაზზე. ქვაბს თავსახური დავაფაროთ და შევდგათ გახურებულ ღუმელში. ღუმელის ტემპერატურა ისე დაარეგულირეთ, რომ 3-4 საათის განმავლობაში ნელა თუხღუხებდეს. ხორცი მზად იქნება, ჩანგალი რომ დაშლის ადვილად. სანამ ხორცი ითუშება მოვამზადოთ ხახვი და სოკო და გადავდოთ გვერდზე. ხორცი რომ დარბილდება, ქვაბის შიგთავსი მეორე ქვაბზე შემოდებულ თუშფალანგზე გადმოვწუროთ. ქვაბი გავრეცხოთ და ბეკონი და ხორცი უკან დავაბრუნოთ. ხორცს თავზე მოთუშული ხახვი და სოკო მოვაყაროთ. გადაწურულ სოუსს თავზე ცხიმი მოვხადოთ და ვადუღოთ 1-2 წუთი. საჭიროების შემთხვევაში ცხიმი ისევ მოვხადოთ. დაახლოებით 2 1⁄2 ჭ ისეთი სისქის სოუსი უნდა მიიღოთ, ამოვლებულ კოვზზე თხელ ფენად რომ რჩებოდეს. ძალიან თხელი თუ გამოვიდა, ცეცხზე სწრაფად წამოადუღეთ. ძალიან თუ შეგისქელდათ ორიოდე ს/კ ბულიონი ან ხორცის ნახარში დაუმატეთ. ყურადღებით გასინჯეთ, მარილი ან პილპილი ხომ არ აკლია. სოუსი მოასხით ხორცს და ბოსტნეულს. წინდაწინ მომზადების შემთხევაში, რეცეპტი აქ სრულდება. თუკი დაუყოვნებლივ მიირთმევთ: ქვაბს თავი დაახურეთ და 2-3 წუთი ადუღეთ, თან ბოსტნეული და ხორცი რამდენჯერმე გადაურიეთ ერთმანეთში. სუფრასთან ქვაბშივე გაიტანეთ, ან გადაიტანეთ ლანგარზე და ირგვლივ მოხარშული კარტოფილი, ატრია ან ბრინჯი შემოუწყვეთ და მორთეთ ოხრახუშის ფოთლებით. სამომავლოდ მომზადების შემთხვევაში: რომ გაგრილდება, თავი დაახურეთ და მაცივარში შედგით. ჭამამდე 15-20 წუთით ადრე წამოადუღეთ, თავსახური დააფარეთ და ადუღეთ დაბალ ცეცხლზე 10 წუთი, შიგადაშიგ ბოსტნეული და ხორცი სოუსში ამოურიეთ. Oignons Glacés à Brun (ყავისფრად მოთუშული ხახვი) ყავისფრად მოთუშულ ხავებს იყენებენ როცა ყავისფერი ეფექტის მიღწევა სურთ, მაგალითად ისეთ ყავისფერ სოუზებში, როგორიცაა „ბიფ-ბურგუნიონი“ და „კოკ-ო-ვენი“, ან სხვა ბოსტნეულში შესარევად. დაახლოებით 1 ინჩი (2,5სმ) დიამეტრის თეთრი ხახვისათვის: 1 1⁄2 /კ კარაქი, 1 1⁄2 ს/კ ზეთი, 9-10 ინჩიანი (22-25სმ) ემალირებული ქვაბი; 1⁄2 ჭ ყავისფერი ბულიონი, ბულიონის კონსერვი, მშრალი თეთრი ღვინო, წითელი ღვინო ან წყალი, მარილი და პილპილი გემოვნებით, საშუალო ზომის მწვანილების ნაკრები: მარლაში გამოკრული 4 ტოტი ოხრახუში, 1⁄2 დაფნი ფოთოლი და 1⁄4 ჩ/კ ქონდარა; ქვაბში ზეთი და კარაქი რომ ათუხთუხდება ჩაყარეთ ხახვი და თუშეთ დაახლოებით 10 წუთი საშუალო ცეცხლზე. ხახვები აგორავეთ და შეეცადეთ რომ მაქიმალურად დაბრაწოთ ყველა მხრიდან. შეეცადეთ კანი არ დაუზიანოთ. კანის გარეშე მათ გაყავისფრებაზე არც კი იოცნებოთ. შემდეგ მოთუშეთ შემდეგნაირად: დაასხით სითხე, ჩააგდეთ მწვანილების ნაკრები და შეკმაზეთ გემოვნებით. დაახურეთ თავსახური და თუშეთ 40-50 წუთის განმავლობაში, სანამ ხახვი ბოლომდე არ დარბილდება, მაგრამ ფორმა არ უნდა დაკარგოს. თუ ამოორთქლდება, სითხე ჩაუმატეთ. ბოლოს ამოიღეთ მწვანილები. Champignons sautés au beurre (სოკო კარაქში) სოკო ცალკეც გამოიყენეთ და სხვა ბოსტნეულებთან ერთადაც. ან ისეთ კომბინირებულ კერძების ნაწილად, როგორიცაა „კოკ-ო-ვენი“, „ბიფ-ბურგუნიონი“, და „პულე ე კოკოტი“. წესის და რიგის მიხედვით მოთუშული სოკო ღია ყავისფერია და მზადების პროცესში თავის წვენს არ კარგავს; მსგავსი შედეგი მისაღწევად სოკო უნდა იყოს მშრალი, კარაქი ძალიან ცხელი და ტაფაზე ბევრ სოკოს ნუ დაახვავებთ. ერთდროულად ბევრ სოკოს თუ მოთუშავთ, სოკო შეწვის ნაცვლად მოიხარშება; წვენი გამოუვა და აღარ დაიბრაწება. ასე, რომ დიდი ოდენობის სოკოს თუ თუშავთ, ან გაზი გაქვთ სუსტი, სოკო პორცია-პორციად მოთუშეთ. 10 ინჩიანი (25სმ) ემალირებული ქვაბი, 2 ს/კ კარაქი, 1 ს/კ ზეთი, 1⁄2 გორვანქა (450 გრ) სოკო გარეცხილი და გამშრალი, პატარები მთელ-მთელად, დიდები შუაზე ან ოთხად გაჭრილი; დამატებით: 1 ან 2 ს/კ წვრილად დაჭრილი ხახვი შალოტი ან მწვანე ხახვი. ქვაბი შემოვდგათ ცეცხლზე და გავაცხელოთ კარაქი და ზეთი. როგორც კი ცხიმი აბოლდება, რაც იმის ნიშანია რომ კარგად გაცხელდა, ჩაყარეთ სოკო. 4-5 წუთის განმავლობაში ურიეთ. მოთუშვის პროცესში სოკო ცხიმს შეიწოვს. 2-3 წუთის მერე ზეთი სოკოს ზედაპირზე გამოვა და სოკო დაიბრაწვას დაიწყებს. როგორც კი შეოქროსფერდება გადმოდგით ცეცხლიდან. გადაურიეთ ხახვი ან მწვანე ხახვი სოკოში და საშუალო ცეცხლზე თუშეთ კიდევ 2 წუთი. მოთუშული სოკო შეგიძიათ წინდაწინ მოამზადოთ. შეინახეთ და შეათბეთ როცა დაგჭირდებათ. მარილი და პილპილი ჭამის წინ მოაყარეთ“. (ჯულია ჩაილდი „Mastering the Art of French Cooking“) საუკეთესო სურვილებით, თქვენი მერი პოპინსი


text: განათლების, მეცნიერების, კულტურისა და სპორტის სამინისტრო რეზო ესაძის გარდაცვალების გამო მწუხარებას გამოთქვამს - 1TV განათლების, მეცნიერების, კულტურისა და სპორტის სამინისტრო რეზო ესაძის გარდაცვალების გამო მწ... 19:51, 18.04.2020 საქართველოს განათლების, მეცნიერების, კულტურისა და სპორტის სამინისტრო მწუხარებას გამოთქვამს კინორეჟისორის, სცენარისტის, მსახიობისა და მხატვრის რეზო ესაძის გარდაცვალების გამო და სამძიმარს უცხადებს მის ოჯახს, კოლეგებს და სრულიად საქართველოს. რეზო ესაძე საქართველოს ხელოვნების დამსახურებული მოღვაწე, ღირსების ორდენის კავალერი, შოთა რუსთაველის სახელობის პრემიის ლაურეატი, რესპუბლიკური და საერთაშორისო ფესტივალების პრიზის, კემბრიჯისა და ვაშინგტონის საერთაშორისო კატალოგების საპატიო ორდენის მფლობელი, საქართველოს მხატვართა და კინემატოგრაფისტთა კავშირის წევრი იყო. გადაღებული აქვს 11 ფილმი: "ნეილონის ნაძვის ხე", "წისქვილი ქალაქის გარეუბანში, "ერთი ნახვით შეყვარება", ,,ჭერი ანუ დაუმთავრებელი ფილმის მასალა", "საქორწილო საჩუქარი, "წკიპურტები, "ყოველ შაბათს", "წამზომი, "ოთხი ფურცელი, "ფრო, "ერთხელ". შესრულებული აქვს არაერთი მთავარი და ეპიზოდური როლი. რეზო ესაძის პერსონალურ გამოფენებს სხვადასხვა დროს თბილისი, მიუნხენი, ჟენევა, თელ–ავივი მასპინძლობდა. მისი ნამუშევრები ინახება პირად და სამუზეუმო კოლექციებში. 1975 წლიდან ეწეოდა პედაგოგიურ საქმიანობას. 2001 წელს მისი ლექსების პირველი კრებული გამოაქვეყნდა. 2019 წელს, რეზო ესაძის 85 წლის საიუბილეო თარიღთან დაკავშირებით, მისი სახელობის ვარსკვლავი გაიხსნა.


text: რატომ უნდოდა ვიტალი დარასელიას საზღვარგარეთ დარჩენა 19:09 26 თებერვალი 2020 17:15 13.05.2019 მოკლე ბმულის მიღება https://sputnik-georgia.com/interview/20190513/245218301/vitali-daraseliaqs-meugle.html ჩვენ 1981 წლის 13 მაისს გავიხსენებთ. ამ დღეს საქართველოში ყველა, დიდიან-პატარიანად ამაყი და ბედნიერი იყო, თვით დიასახლისებიც კი, ვისაც ფეხბურთის არაფერი გაეგებოდა... რადგან ეს გამარჯვება მხოლოდ სპორტული არ იყო, ის ჩვენთვის ეროვნულ რანგში აყვანილი ისტორიული ფაქტი გახდა!.. ამიტომაც დიუსელდორფიდან ქართველი კომენტატორის, კოტე მახარაძის ფრაზა: "Представляю, что сейчас творится в столице Грузии! Ликует Тбилиси и вся страна!"- მთლად სპორტულად არ აღიქვა მაშინდელმა ნომენკლატურამ... იმ დღეს მთელი მსოფლიო საბჭოთა იმპერიაში არსებული პატარა ერის შესახებ ასე აშკარად პირველად ალაპარაკდა!!! უეფას თასების მფლობელთა თასის ფინალში თბილისის "დინამომ" გერმანიის საფეხბურთო გუნდს "კარლ ცაისს" 2-1 მოუგო. ვიტალი დარასელია მოედანზე ეს ის დროა, როცა თბილისის "დინამოში", არ იქნება გადაჭარბებული თუ ვიტყვით, რომ მსოფლიო რანგის ფეხბურთის ვარსკვლავები თამაშობდნენ, გუნდს კი ისეთი გამორჩეული პროფესიონალი მწვრთნელი ჰყავდა, როგორიც ნოდარ ახალკაცი გახლდათ. მატჩის დასრულებამდე სამი წუთით ადრე, "კარლ ცაისის" კარში გადამწყვეტი გოლი ვიტალი დარასელიამ გაიტანა. ის ქართველებისთვის მარტო ფეხბურთელი არ ყოფილა... ამიტომაც 1982 წლის 13 დეკემბერს, ზესტაფონის გზაზე მისი ტრაგიკული დაღუპვა საქართველოში ყველას ტრაგედიად იქცა. კიდევ ერთი ფაქტი: 2007 წელს, მისი დაღუპვიდან 25 წლისთავზე, ვეტერანმა ფეხბურთელებმა მის პატივსაცემად მატჩი გამართეს. ჩვენთან საუბარში იმ ისტორიულ დღეს და ვიტალი დარასელიას ფეხბურთელის ქვრივი, ქალბატონი მარინა მამალაძე იხსენებს. - ქალბატონო მარინა, თქვენ კლასელები იყავით. მართალია, რომ მან კარგად სწავლა თქვენს გამო დაიწყო? - დიახ, მართალია, ჩვენ კლასელები ვიყავით. მე კარგად ვსწავლობდი. დედაჩემმა იცოდა ჩვენი ამბავი და სულ მეუბნებოდა: მაგისგან რა გამოვა, ხომ ხედავ? ხულიგანია და რა ცუდად სწავლობს! მე ვიტალის ვუსაყვედურე, რომ დედა სულ ასეთებს მეუბნება მეთქი შენზე. ამის მერე მან კარგად სწავლა დაიწყო, ძალიან ცდილობდა. მერვე, მეცხრე და მეათე კლასში უკვე კარგად სწავლობდა. - იმ ისტორიული მატჩის მერე ან მანამდე რას ამბობდა? - როცა ამ მატჩზე მიდიოდა, ასე მითხრა: თუკი მატჩს წავაგებთ მე უკან აღარ დავბრუნდები, უცხოეთში დავრჩებიო. ამდენი ვიწვალეთ და თუ არაფერი გამოვიდა უკან არ ჩამოვალო. წარმოიდგინეთ, რა დამემართებოდა? მაშინ ვსწავლობდი, დამთავრებული ჯერ არ მქონდა და თან ორი ბავშვით ხელში... ისეთი დრო იყო, როცა უცხოეთში მართლა ბევრი სპორტსმენი რჩებოდა. ვიტალი დარასელია დავით ყიფიანთან და რამაზ შენგელიასთან ერთად მოედანზე - რეალურად თუ იყო ამის გამკეთებელი? - პატარები ვიყავით, ვიტალი მაშინ 21 წლის იყო. ვერ ვიფიქრე, რომ ამას სერიოზულად არ ამბობდა, ეჭვი მქონდა, რომ მართლა დარჩებოდა. მატჩს დიდი ყურადღებით ვუყურებდი. როცა ანგარიში ფრე გახდა, ვიფიქრე, დამატებით დროში თუ წააგეს რა მეშველება მეთქი. - იმ დღეს სად იყავით, მატჩს სად ადევნებდით თვალს? - მაშინ ჩვენ დიღომი ერთოთახიან ბინაში ვცხოვრობდით. მატჩი რომ მიდიოდა თბილისში ღამე იყო. მახსოვს პატარა ვიტალი იმ ღამეს რატომღაც სულ ტიროდა და ძლივს დავაძინე. მე ფარდები გადაწეული მქონდა, რათა არავის ენახა სახლში რომ ვიყავით. - რატომ? რის გეშინოდათ? -საქმე ისაა, რომ ვიფიქრე, თუკი წავაგეთ, გულშემატკივრები ჩვენი სახლის წინ მოვარდებიან მეთქი. როდესაც ვიტალიმ ყველაზე მთავარი გოლი გაიტანა, გულზე მომეშვა და დავმშვიდდი. -როცა ჩამოვიდა მის მუქარაზე თუ ჰკითხეთ? - დიახ, როცა ჩამოვიდა ვკითხე: ის გოლი რომ არ გაგეტანა და წაგეგოთ, უცხოეთში მართლა დარჩებოდი მეთქი? რას ამბობ, ეგ როგორ იფიქრე, რა თქმა უნდა, არ დავრჩებოდიო. მარინა მამალაძე შვილებთან, ვიტალი დარასელიასა და ქრისტინა დარასელიასთან ერთად - თქვენი შვილიშვილი, პატარა ვიტალი თუ გააგრძელებს დიდი ბაბუის ტრადიციას? - ის ახლა11 წლისაა და დანამდვილებით შემიძლია ვთქვა, რომ მისგან ფეხბურთელი არ გამოვა!.. ამდენი ხანია რაც ფეხბურთზე დადის, სულ ორჯერ ვუყურე მის თამაშს და უკვე დარწმუნებული ვარ, რომ ამ ამბიდან არაფერი გამოვა. იმედი მაქვს, სხვა სფეროში მიაღწევს წარმატებას. - სამაგიეროდ თქვენმა ქალიშვილმა პროფესიონალურ დონეზე იცის ფეხბურთი... -კრისტინა მართლაც, რომ იტყვიან, ფეხბურთის გიჟია. თან კარგად იცის ეს თამაში და ფეხბურთის ფედერაციაში მუშაობს. - დღეს ამ ისტორიულ ამბავს თუ აღნიშნავთ? - დღეს რესტორან "ბაბილოში" აპირებს "კრისტალ-ბეთი", რომ იმ ხალხს მოუწყოს შეხვედრა, ვისაც ამ მატჩთან ჰქონდა შეხება. მიხარია, რომ ეს დღე არ ჰკარგავს აქტუალობას. როგორც 38 წლის წინ, ახლაც ახარებს ჩვენს გულშემატკივარს და იმედს უსახავს, რომ ქართულ ფეხბურთს ასეთი დრო ისევ დაუბრუნდება...


პოლიტიკა სარკოზი-მედვედევი-სააკაშვილის ე.წ. 6-პუნქტიანი შეთანხმების გაფორმებიდან დღეს ერთი წელი შესრულდება გამოქვეყნებულია: 2009-08-12 16:55:21 სარკოზი-მედვედევი-სააკაშვილის ეგრეთ წოდებული 6-პუნქტიანი შეთანხმების გაფორმებიდან დღეს ერთი წელი შესრულდება. 2008 წლის 12 აგვისტოს ევროკავშირის იმდროინდელი თავმჯდომარე ქვეყნის – საფრანგეთის პრეზიდენტ ნიკოლა სარკოზის შუამდგომლობით, კონფლიქტურმა მხარეებმა ცეცხლის შეწყვეტის შეთანხმებას მიაღწიეს. ქართულმა მხარემ თბილისში 15 აგვისტოს მოაწერა ხელი, ხოლო რუსეთმა – მოსკოვში 16 აგვისტოს. 12 აგვისტოს რუსეთის პრეზიდენტმა ცეცხლის შეწყვეტის ბრძანება გასცა, თუმცა საქართველოს დასახლებული პუნქტების დაბომბვა და რუსი ჯარისკაცების თვითნებობა არ შეწყვეტილა. შეთანხმების ხელმოწერის შემდეგ რუსეთმა ბუფერული ზონები შექმნა და სათვალთვალო პუნქტები დატოვა ფოთში, სენაკსა და პერევში. 26 აგვისტოს კი სამხრეთ ოსეთისა და აფხაზეთის დამოუკიდებლობა ცნო. დღესვე ერთი წელი შესრულდა რუსული ჯარისა და აფხაზური შენაერთების მიერ კოდორის ხეობის დაკავებიდან. ზემო აფხაზეთის სოფლებზე საარტილერიო და საავიაციო დარტყმები განხორციელდა. არსებობდა რეალური საშიშროება, რომ რუს აგრესორებს ქართული პოლიციური ძალები ალყაში მოექციათ და გაენადგურებინათ, ქართულმა ძალებმა კოდორის ხეობა დატოვეს. ხეობიდან დევნილობაში დღემდე რჩება 1893 ადამიანი. ქართველი ექსპერტების შეფასებით, მაშინაც და მას შემდეგაც რუსეთმა ერთ-ერთი მთავარი ბრძოლა წააგო. ის, როგორც სახელმწიფო, აღარავისთვისაა პატივსაცემი და მის მიმართ საერთაშორისო საზოგადოების ნდობა ნულის ტოლფასია. აფხაზეთის ავტონომიური რესპუბლიკის მთავრობის წევრებმა რუსეთ-საქართველოს ომის დროს გმირულად დაღუპული სამხედროების სერგი მელიას და გიორგი ჯოჯუას ოჯახის წევრებს ფულადი ჯილდოები გადასცეს. წუთიერი დუმილით პატივი მიაგეს პროფესიული მოვალეობის დროს დაღუპულ ჟურნალისტებს და საპატიო სიგელებით დააჯილდოვეს პირველი არხის ჟურნალისტები რატი მუჯირი და ნატო ბერულავა. სიგელები გადაეცათ ასევე ლევან ტაბიძეს, დავით კაკულიას და იბრან აივაზოვს. პოლიტიკა მიხეილ სააკაშვილი–საქართველოს ბედი მოსკოვში არ დაიწერება გამოქვეყნებულია: 2009-08-12 16:51:46 საქართველოს ბედი მოსკოვში არ დაიწერება, - აცხადებს მიხეილ სააკაშვილი ფრანგულ "ლიბერასიონთან" ინტერვიუში. საქართველოს პრეზიდენტი ამბობს, რომ აფხაზეთი და სამხრეთ ოსეთი ისევე საქართველოს ტერიტორიაა და ის ყველაფერს გააკეთებს იმისთვის, რომ ეს ტერიტორიები დაიბრუნოს. "ისინი რუსეთის გარდა არავის უღიარებია. სხვა ყოფილმა საბჭოთა ქვეყნებმა ეს არ გააკეთეს. საჭიროა პოსტსაბჭოთა სივრცეში ცვლილებებს დაველოდოთ. მიუხედავად იმისა, რომ იალტაში ევროპის გაყოფა მთელმა მსოფლიომ აღიარა, საბჭოთა კავშირმა აღმოსავლეთ ევროპის შენარჩუნება 40 წელზე მეტხანს ვერ შეძლო. რუსეთმა არარაციონალური რამ ჩაიდინა: მან იმ რეგიონების საზღვრებით ითამაშა, სადაც მას გაცილებით მეტი პრობლემა აქვს, ვიდრე საქართველოს" -განაცხადა პრეზიდენტმა სააკაშვილმა "ლიბერასიონთან" ინტერვიუში. წაკითხვა პოლიტიკა დიმიტრი როგოზინი რუსეთ-უკრაინის კრიზისის შესახებ საუბრობს გამოქვეყნებულია: 2009-08-12 16:44:18 ბრიუსელიდან ნატოში რუსეთის ელჩი დიმიტრი როგოზინი რუსეთ-უკრაინის კრიზისის შესახებ საუბრობს. ის აცხადებს, რომ უკრაინის მხრიდან საქართველოს შეიარაღება მოღალატური ნაბიჯია. მისი თქმით, კიევში ელჩის გაგზავნასთან დაკავშირებით მოსკოვის უარი განპირობებულია იმით, რომ კრემლი უარს აცხადებს ისეთი სახელმწიფოების ლიდერებთან კონტაქტზე, რომლებიც თავხედურად იქცევიან. პოლიტიკა ვლადიმერ პუტინი სოხუმში ჩავიდა გამოქვეყნებულია: 2009-08-12 16:40:05 ვლადიმერ პუტინი სოხუმში ჩავიდა. რუსეთის პრემიერმა 1992-93 წლების ომის დროს დაღუპულთა დიდების მემორიალი ყვავილებით შეამკო. ამის შემდეგ რუსეთის პრემიერი სოხუმის სამშობიარო სახლს ეწვევა. მოგვიანებით კი ოფიციალური შეხვედრები გაიმართება. ჯერჯერობით პუტინის ვიზიტის დღის წესრიგის სხვა დეტალები უცნობია. ვლადიმერ პუტინი, სავარაუდოდ, შეხვედრებს გამართავს აფხაზ სეპარატისტთა ლიდერ სერგეი ბაღაფშთან, სერგეი შამბასთან და სოხუმის სეპარატისტული რეჟიმის სხვა წარმომადგენლებთან. პუტინს სოხუმში ვიზიტისას თან ახლავს რუსეთის ტრანსპორტისა და ეკონომიკური განვითარების მინისტრი იგორ ლევიტინი, თავდაცვის მინისტრი ანატოლი სერდიუკოვი, რუსეთის საგარეო საქმეთა მინისტრის მოადგილე გრიგორი კარასინი და კრასნოდარის მხარის გუბერნატორი ალექსანდრე ტკაჩოვი. მანამდე კი პუტინმა ინტერვიუ მისცა აფხაზ ჟურნალისტებს, სადაც კიდევ ერთხელ ისაუბრა რუსეთის კეთილშობილურ მიზნებზე აფხაზეთთან და სამხრეთ ოსეთთან მიმართებაში და განაცხადა, რომ რუსეთს არ შეეძლო ისინი გასაჭირში მიეტოვებინა. პოლიტიკა მედვედევის მუქარა დღეს უკრაინაში ექსპერტებისა და პოლიტიკოსების მთავარი განსახილველი თემაა გამოქვეყნებულია: 2009-08-12 16:37:58 რუსეთის პრეზიდენტ დიმიტრი მედვედევის მუქარა დღეს უკარინაში ექსპერტებისა და პოლიტიკოსების მთავარი განსახილველი თემაა. მოსაზრებები ორად იყოფა. რუსეთისადმი ლოიალურად განწყობილი პოლიტიკური ძალები მედვედევის განცხადებაში ლოგიკას ხედავენ. დემოკრატიულ ძალებს კი მიაჩნიათ, რომ რუსეთსა უკრაინას შორის დაძაბული ურთიერთობის ფონზე დიპლომატიის შენარჩუნება აუცილებელია და უკრაინის პრეზიდენტობის კანდიდატები, ქვეყნის სუვერენიტეტის ინტერესებიდან გამომდინარე, ერთად უნდა დადგნენ. პრეზიდენტმა მედვედევმა გუშინ თავის უკრაინელ კოლეგას ვიქტორ იუშჩენკოს მიმართა და მისი პოლიტიკა გააკრიტიკა. მან ორ ქვეყანას შორის ურთიერთობის დაძაბვაზე პასუხისმგებლობა იუშჩენკოს დააკისრა. წაკითხვა პოლიტიკა უკრაინაში უკვე გავრცელდა პრეზიდენტ იუშჩენკოს პასუხი მედვედევის მიმართვაზე გამოქვეყნებულია: 2009-08-12 16:28:54 უკრაინაში უკვე გახმოვანდა პრეზიდენტ ვიქტორ იუშჩენკოს პასუხი, რომელიც პარტია "ნაშა უკრაინას" ლიდერმა ვერა ულიანჩენკომ გაავრცელა. მისი განცხადებით, მედვედევის მუქარა არა მხოლოდ პრეზიდენტისადმი, არამედ მთლიანად უკრაინისადმია მიმართული. "ესაა დაშინების პოლიტიკა, რაც რუსეთს არ გაუვა”, - ნათქვამია ულიანჩენკოს განცხადებაში. ულიანჩენკო მიიჩნევს, რომ რუსეთში სისტემატურად მიმდინარეობს მოსახლეობის ანტიუკრაინული ზომბირება, რაც უკრაინული მხარის შეშფოთებას იწვევს. პრეზიდენტმა მედვედევმა გუშინ თავის უკრაინელ კოლეგას ვიქტორ იუშჩენკოს მიმართა და მისი პოლიტიკა გააკრიტიკა. მან ორ ქვეყანას შორის ურთიერთობის დაძაბვაზე პასუხისმგებლობა იუშჩენკოს დააკისრა. მოსკოვსა და კიევს შორის ურთიერთობების დაძაბვას საერთაშორისო საზოგადოებაც ეხმიანება და შეშფოთებას გამოთქვამს. ევროპელი დიპლომატები თვლიან, რომ დიმიტრი მედვედევის გუშინდელი განცხადება უკრაინის შიდა საქმეებში უხეში ჩარევის მცდელობაა. წაკითხვა პოლიტიკა ძალოვანი სტრუქტურების და ოპოზიციის წარმომადგენლების შეხვედრა გაიმართა გამოქვეყნებულია: 2009-08-12 16:10:50 შინაგან საქმეთა სამინისტროში ძალოვანი სტრუქტურების , საპარლამენტო და არასაპარლამენტო ოპოზიციის წარმომადგენლების შეხვედრა გაიმართა. შეხვედრას, რომელიც ორ საათს გაგრძელდა, “ალიანსი საქართველოსთვის” ლიდერი ირაკლი ალასანია, “რესპუბლიკელი” დავით უსუფაშვილი, “ახალი მემარჯვენეების” ერთ-ერთი ლიდერი ფიქრია ჩიხრაძე, “მრეწველი” ზურაბ ტყემალაძე, “თავისუფლების” წარმომადგენელი სანდრო ბრეგაძე, “ქართული დასის” ლიდერი ჯონდი ბაღათურია და “ქრისტიან-დემოკრატი” ლევან ვეფხვაძე ესწრებოდნენ. შეხვედრის დასრულების შემდეგ ოპოზიციონერებმა განაცხადეს, რომ შეხვედრა იყო პოზიტიური და შედეგიანი. როგორც ოპოზიციის ერთ–ერთი ლიდერი ირაკლი ალასანია აცხადებს, მათ შინაგან საქმეთა სამინისტროს გადასცეს იმ ადამიანთა სია, რომლებიც, მისივე თქმით, პოლიტიკური დევნის მსხვერპლი გახდნენ და მიიღეს პირობა, რომ დაიწყება ამ საკითხის შესწავლა. როგორც ოპოზიციონერები ამბობენ, ერთი კვირის ვადა არის დათქმული, რომ გახდეს ცნობილი, მიიღო თუ არა ოპოზიციამ შედეგი, რასაც ელოდა. ძალოვანი სტრუქტურების ხელმძღვანელთა და ოპოზიციის წარმომადგენელთა შეხვედრის გამართვის გადაწყვეტილება 6 აგვისტოს უშიშროების საბჭოს გაფართოებულ სხდომაზე მიიღეს. წაკითხვა მსოფლიო პაპუა-ახალ გვინეაში ჩამოვარდნილი თვითმფრინავის ფრაგმენტები იპოვეს გამოქვეყნებულია: 2009-08-12 13:26:31 მაშველებმა პაპუა-ახალ გვინეაში ჩამოვარდნილი თვითმფრინავის ფრაგმენტები იპოვეს. ექსპერტების განცხადებით, გარდაცვლილია ბორტზე მყოფი 13-ვე ადამიანი. აქედან 9 ავსტრალიის მოქალაქეა. 3–პაპუა-ახალი გვინეის და ერთი – იაპონიის. ტურისტებით სავსე თვითმფრინავი რეისს დედაქალაქ პორტ-მორსბიდან დასახლებულ პუნქტ კოკოდას მიმართულებით ასრულებდა, რომელიც ავსტრალიელ ტურისტებში დიდი პოპულარობით სარგებლობს. ჯერჯერობით კატასტროფის გამომწვევი მიზეზები უცნობია. წინასწარი ინფორმაციით, ავარია ცუდი მეტეოროლოგიური პირობების გამო მოხდა. წაკითხვა მსოფლიო კოსტა-რიკის პრეზიდენტი ე.წ. ღორის გრიპით დაავადდა გამოქვეყნებულია: 2009-08-12 13:20:11 კოსტა-რიკის პრეზიდენტი ე.წ. ღორის გრიპით დაავადდა. 68 წლის ოსკარ არიასი ამჟამად კლინიკაში იმყოფება და H1N1 ვირუსზე მკურნალობას გადის. პრეზიდენტის პრესსამსახურის განცხადებით, ავადმყოფობის მიუხედავად, არიასი მოვალეობის შესრულებას მომავალი კვირიდან შეუდგება. ამჟამად პრეზიდენტი ექიმების მეთვალყურეობის ქვეშ იმყოფება. მათი თქმით, ქვეყნის მეთაური საავადმყოფოში კიდევ ერთ კვირას გაჩერდება. წაკითხვა პოლიტიკა რუსეთმა ქართველ ჟურნალისტებს ვიზა არ მისცა გამოქვეყნებულია: 2009-08-12 13:09:09 რუსეთმა ქართველ ჟურნალისტებს ვიზა არ მისცა. რუსეთის საგარეო საქმეთა სამინისტრომ უარი თქვა ვიზა მიეცა საქართველოს ჟურნალისტთა ასოციაციის ხელმძღვანელისთვის, რომელიც სექტემბერში, დაგომისში რუსეთის ჟურნალისტთა კავშირისა და ჟურნალისტთა საერთაშორისო ფედერაციის მიერ დაგეგმილ ღონისძიებას უნდა დასწრებოდა. ღონისძიებაზე რუსეთში ჟურნალისტებზე განხორციელებულ თავდასხმებზე უნდა იმსჯელონ. საქართველოს ჟურნალისტთა ასოციაციას ამ შეხვედრაზე ქართველი და უცხოელი ჟურნალისტების წინააღმდეგ განხორციელებული თავდასხმების შესახებ ანგარიში უნდა წარედგინა. ასოციაციის პრეზიდენტ ზვიად ფოჩხუას განცხადებით, ანგარიში, რომლის მომზადება საერთაშორისო ფედერაციამ ითხოვა, ასევე მოიცავდა რუსეთ–საქართველოს ომის დროს ჟურნალისტებზე განხორციელებული თავდასხმების ფაქტებს. პოლიტიკა ჩრდილო ოსეთში რუსეთის მოქალაქე ალექსანდრე ხაჩიროვის სასამართლო პროცესი დაიწყო გამოქვეყნებულია: 2009-08-12 13:02:47 ჩრდილო ოსეთში რუსეთის მოქალაქე ალექსანდრე ხაჩიროვის სასამართლო პროცესი დაიწყო, რომელსაც ბრალი საქართველოს სასარგებლოდ ჯაშუშობაში ედება. წინასწარი ინფორმაციით, ჯაშუშობაში ეჭვმიტანილმა გამოძიებასთან ითანამშრომლა და ბრალდება აღიარა. სასამართლო მოსმენა პრესისთვის დახურულია. ვლადიკავკაზის პროკურატურის პრესსამსახურის წარმომადგენლის განცხადებით, უზენაესმა სასამართლომ სისხლის სამართლის საქმის განხილვა 6 აგვისტოს დაიწყო. მისი თქმით, საქმის განხილვას 10 დღე დასჭირდება. წაკითხვა პოლიტიკა ჯოხარ დუდაევის ქვრივი ქართველებს მხარდამჭერ წერილს უგზავნის გამოქვეყნებულია: 2009-08-12 12:59:06 ჩეჩნეთის ყოფილი პრეზიდენტის ჯოხარ დუდაევის ქვრივი ალა დუდაევა ქართველებს მხარდამჭერ წერილს უგზავნის და საქართველოში მისი ვიზიტისას გამოჩენილი სითბოსთვის მადლობას უხდის. "მადლობა თითოეულ თქვენგანს თბილი დახვედრისთვის და კეთილი სიტყვებისთვის და მადლობა იმისთვისაც, რომ მზად ხართ თავი გაწიროთ საქართველოს ერთიანობისთვის! ჩემი ოცნებაა – ვისწავლო ერებს შორის ძმათა სისხლისმღვრელი ომების შეჩერება, რომელსაც ასე ოსტატურად აღვივებს დღეს კრემლი! მსურს რომ არასოდეს იღუპებოდნენ ასეთ ომში ისეთი მამულიშვილები და პატრიოტები, როგორებიც ხართ თქვენ! საუკეთესონი ხომ სამშობლოსთვის სიცოცხლეს პირველები თმობენ! დიდი სურვილი მაქვს ქართველების, აფხაზებისა და ოსების გულითადი შერიგების, რათა ისინი პირველ რიგში დაღუპვისგან ვიხსნა, შემდეგ კი... დაე თავად გადაწყვიტონ თავიანთი ბედი. კავკასია ხომ მაინც იქნება ერთიანი და მთლიანი ", – ნათქვამია წერილში. ჯოხარ დუდაევის ქვრივი წერილში აღნიშნავს, რომ მას სჯერა ჩეჩნური გამოცემების. “მათ უნდა გაავრცელონ და აღამაღლონ მშვიდობის გაგება... რადგან მწვანე ფერი არა მხოლოდ ისლამის ფერია, არამედ, ის ჩვენი მიწის სიცოცხლის ფერია! რაც შეეხება წარწერებს ტანკებზე – ჩეჩნეთი, ჩრდილოეთი, „იამადაევი“, რომელიც აგცისტოს ომის დროს ცხინვალში გამოჩნდა, იცოდეთ, რომ ესენი ჩვენი ქვეყნის მოღალატეები არიან, რომლებიც რუსი ოკუპანტების სამსახურში ყოფნისას ცდილობენ დაასამარონ არა მარტო ქართველთა, არამედ , ჩეჩენთა თავისუფლების წყურვილი. ასეთი გამყიდველები მრავლად არიან ყველა ერებში, არ ჩათვალოთ ისინი ჩეჩნებად! ნამდვილი ჩეჩნები დღემდე ომობენ მთებში რუსი ოკუპანტების წინააღმდეგ", – ნათქვამია წერილში. საზოგადოება ერთი წლის წინ გორის ცენტრალურ მოედანზე დაღუპულების ახლობლები დაბომბვის ადგილზე შეიკრიბნენ გამოქვეყნებულია: 2009-08-12 12:52:40 ერთი წლის წინ გორის ცენტრალურ მოედანზე დაღუპულების ახლობლები დღეს დაბომბვის ადგილზე შეიკრიბნენ. შემთხვევის ადგილზე კასეტური ბომბის აფეთქების შედეგად დაღუპული ჰოლანდიის საზოგადოებრივი მაუწყებლის ოპერატორ სტან სტორიმანსის თანამშრომლებიც ჩამოვიდნენ. დღესვე ჰოლანდიაში შედგება პრემიერა ფილმისა გორის გამოძიება, რომელიც ჰოლანდიურმა მაუწყებელმა გადაიღო. ჰოლანდიური პრემიერის შემდეგ ფილმს თბილისშიც აჩვენებენ. დაღუპული ოპერატორის ოჯახის წევრებმა პრემიერის გამო გორში ჩასმოსვლა ვერ მოახერხეს. ისინი საქართველოში უახლოეს ღეებში ჩამოვლენ. გასული წლის 12 აგვისტოს გორის დაბომბვას ჰოლანდიელ ოპერატორთან ერთდ რამდენიმე მშვიდობიანი მოსახლეც შეეწირა. მეორე ჰოლანდიელი ჟურნალისტი კი რუსეთს სტრასბურგის სასამართლოში უჩივის. ტელეკომპანია "არ-თი-ელის" კორესპონდენტი იერუნ აკერმანსი გასული წლის აგვისტოში გორში რუსეთ–საქართველოს ომის დროს დაიჭრა. სარჩელში ნათქვამია, რომ იმ დროს, როდესაც ჟურნალისტი დაშავდა, გორს რუსული ჯარები უტევდნენ. სწორედ ამიტომ, პასუხისმგებლობა მომხდარზე რუსეთმა უნდა აიღოს. ჰოლანდიელი ჟურალისტები რუსული ტყვიების ქვეშ გორში გასული წლის 12 აგვისტოს მოხვდნენ. სტან სტორიმანსი გორის ცენტრში ჩამოვარდნილი "ისკანდერის" ტიპის რაკეტის აფეთქებისას ადგილზე დაიღუპა, იერუნ აკერმანსი კი ფეხში დაიჭრა. წაკითხვა პოლიტიკა ცხინვალის მარიონეტული რეჟიმი ე.წ. სამხრეთ ოსეთის „საზღვრების“ დელიმიტაციასა და დემარკაციას იწყებს გამოქვეყნებულია: 2009-08-12 12:26:53 ცხინვალის მარიონეტული რეჟიმი ეგრეთ წოდებული სამხრეთ ოსეთის „საზღვრების“ დელიმიტაციასა და დემარკაციას იწყებს, - ამის შესახებ ცხინვალის ინფორმაციისა და ბეჭდვითი სიტყვის კომიტეტი იუწყება. ცხინვალში „საქართველო-სამხრეთ ოსეთის სახელმწიფო საზღვრის დელიმიტაციისა და დემარკაციის სამთავრობო კომისიის“ სხდომა გაიმართა, რომელსაც კომისიის თავმჯდომარე ბორის ჩოჩიევი ხელმძღვანელობდა. რუსეთის საგარეო საქმეთა სამინისტროს კი სეპარატისტებმა დახმარება შესაბამისი რუკების მომზადებაში სთხოვეს. ჩოჩიევის თქმით, ამ საკითხზე რუსეთშიც მუშაობენ, სადაც მალე სამხრეთ ოსეთთან საზღვრის დელიმიტაციისა და დემარკაციის დელეგაციაც შეიქმნება. „ძალიან რთული და სერიოზული სამუშაოა ჩასატარებელი. ვერ დავუშვებთ, რომ ჩვენი ტერიტორიის თუნდაც ერთი კვადრატული მეტრი საქართველოს მხარეს დარჩეს“, - განაცხადა კომისიის მდივანმა მერაბ ჩიგოევმა. პოლიტიკა ხარალამპოს ხრისტოპულოსისა და ბორის ჩოჩიევის შეხვედრა ჩაიშალა გამოქვეყნებულია: 2009-08-12 12:21:54 შეხვედრა, რომელიც ცხინვალში საქართველოში ეუთოს წარმომადგენელ ხარალამპოს ხრისტოპულოსსა და ადგილობრივი მარიონეტული რეჟიმის წარმომადგენელ ბორის ჩოჩიევს შორის უნდა გამართულიყო, ოსური მხარის მიზეზით ჩაიშალა. სადავო ამჯერადაც ტრანსპორტი გახდა. რუსული მედიის ინფორმაციით, მხარეებმა მიაღწიეს შეთანხმებას, რომლის მიხედვითაც, ეუთოს სპეცწარმომადგენელი ადმინისტრაციულ საზღვრამდე საქართველოში საბერძნეთის საელჩოს მანქანით მივიდოდა, აქედან ცხინვალამდე კი, რუსეთში გაეროს უმაღლესი კომისრის სამმართველოს ტრანსპორტით იმგზავრებდა. ჩოჩიევის ინფორმაციით, გაეროს ტრანსპორტმა რუსეთიდან ჩამოსვლა ვერ შეძლო. ხრისტოპულოსი მზად იყო, ცხინვალში საქართველოში საბერძნეთის საელჩოს მანქანით გაეგრძელებინა გზა, მაგრამ ოსურმა მხარემ ამ მანქანის გატარებაზე უარი განაცხადა იმ მოტივით, რომ “უცხო ქვეყნის საელჩოს მანქანას სამხრეთ ოსეთის ტერიტორიაზე გადაადგილება არ შეუძლია”. ხრისტოპულოსი დე ფაქტო რესპუბლიკაში ეუთო-ს მომავალი საქმიანობის საკითხების განსახილველად უნდა გამგზავრებულიყო. საზოგადოება ბაკურ კვეზერელი სოფელ თელეთის მოსახლეობას შეხვდა გამოქვეყნებულია: 2009-08-12 12:18:12 ხალხთან დიალოგი გრძელდება. სოფლის მეურნეობის მინისტრი ბაკურ კვეზერელი დღეს სოფელ თელეთის მოსახლეობას შეხვდა. ადგილობრივმა მცხოვრებლებმა მინისტრთან ძირითადად სარწყავი წყლის პრობლემის შესახებ ისაუბრეს. აქამდე სოფელს წყალი სატუმბი სადგურიდან მიეწოდებოდა. სადგური ელექტროენერგიაზე მუშაობდა და მოსახლეობას საკმაოდ ძვირი უჯდებოდა. მინისტრი თელეთის მოსახლეობას დაჰპირდა, რომ უახლოეს დროში სოფელს ახალი სარწყავი სისტემა ექნება, რომელიც თვითდინებით იმუშავებს. წაკითხვა პოლიტიკა ვიქტორ იუშჩენკოს დიმიტრი მედვედევის საპასუხო მიმართვა ჯერ არ გაუკეთებია გამოქვეყნებულია: 2009-08-12 12:03:34 უკრაინის პრეზიდენტ ვიქტორ იუშჩენკოს რუსეთის პრეზიდენტ დიმიტრი მედვედევის საპასუხო მიმართვა ჯერ არ გაუკეთებია. თუმცა, პრეზიდენტის პრესმდივნის განცხადებით, რეაქცია აუცილებლად იქნება, როგორც პრეზიდენტის ადმინისტრაციიდან, ისე უკრაინის საგარეო საქმეთა სამინისტროდან. მოსკოვისა და კიევის ურთიერთობების განვითარებას მსოფლიო აკვირდება. კრემლის მორიგი სამიზნე უკრაინა გახდა. რუსეთის პრეზიდენტმა კიევი ანტირუსულ პოლიტიკაში დაადანაშაულა და იმედი გამოთქვა, რომ ახალ საპრეზიდენტო არჩევნებზე უკრაინელი ხალხი ბრძნულ არჩევანს გააკეთებს. მოსკოვსა და კიევს შორის ურთიერთობების დაძაბვას საერთაშორისო საზოგადოება ეხმიანება და შეშფოთებას გამოთქვამს. ევროპელი დიპლომატები თვლიან, რომ დიმიტრი მედვედევის გუშინდელი განცხადება უკრაინის შიდა საქმეებში უხეში ჩარევის მცდელობა.ა პოლიტიკა მცხეთაში არასრულწლოვანი პრობაციონერებისთვის ორგანიზებული სემინარი გაიხსნა გამოქვეყნებულია: 2009-08-11 16:50:46 სასჯელაღსრულების, პრობაციისა და იურიდიული დახმარების საკითხთა სამინისტროს ინიციატივით, მცხეთაში არასრულწლოვანი პრობაციონერებისთვის ორგანიზებული სემინარი გაიხსნა. სემინარს იურიდიული დახმარების სამსახურის მცხეთა-მთიანეთის ბიუროს იურისტები უძღვებოდნენ. ღონისძიება პრობაციის ეროვნული სამსახურისა და იურიდიული დახმარების სამსახურის ერთობლივი ინიციატივის ფარგლებში ჩატარდა და მიზნად ისახავს არასრულწლოვან პრობაციონერებში დანაშულის პრევენციას. ამ ტიპის სემინარები აღნიშნული სამსახურების რეგიონული ბიუროების ორგანიზებით რეგულარულად ჩატარდება და მთელ საქართველოს მოიცავს. წაკითხვა სამართალი ქრთამის აღების ფაქტზე გელა ლომჯარია დააკავეს გამოქვეყნებულია: 2009-08-11 16:44:48 შემოსავლების სამსახურის საგამოძიებო დეპარტამენტის იმერეთის სამმართველოს თანამშრომლებმა ქრთამის აღების ფაქტზე ოზურგეთის მუნიციპალიტეტის ეკონომიკისა და ინფრასტრუქტურის განვითრების სამსახურის სამშენებლო საქმიანობის განხორციელების მთავარი სპეციალისტი გელა ლომჯარია დააკავეს. მან დაბა ურეკში კომერციული ჯიხურის დასადგმელად ტერიტორიის გამოყოფისთვის მოქალაქეს ქრთამის სახით 350 დოლარი გამოართვა. წინასწარი გამოძიება სისხლის სამართლის კოდექსის 338-ე მუხლით მიმდინარეობს, რაც 11-დან 15 წლამდე თავისუფლების აღკვეთას ითვალისწინებს. წაკითხვა პოლიტიკა დიმიტრი მედვედევის მიმართვას უკრაინაში ეხმიანებიან გამოქვეყნებულია: 2009-08-11 16:27:48 პრეზიდენტი ვიქტორ იუშჩენკო დიმიტრი მედვედევის მიმართვას შესაბამის პასუხს გასცემს. განცხადება ამის შესახებ ქვეყნის საგარეო საქმეთა მინისტრის მოვალეობის შემსრულებელმა გააკეთა. პრეზიდენტი ვიქტორ იუშჩენკო დიმიტრი მედვედევის მიმართვას შესაბამის პასუხს გასცემს. განცხადება ამის შესახებ ქვეყნის საგარეო საქმეთა მინისტრის მოვალეობის შემსრულებელმა გააკეთა. ”რეაქცია, შეფასებები და კომენტარი იქნება მაშინ, როდესაც ქვეყნის პრეზიდენტი ამას საჭიროდ ჩათვლის",– განაცხადა ვლადიმერ ხანგოდიმ . მინისტრის მოვალეობის შემსრულებელმა აღნიშნა, რომ საგარეო უწყებას მედვედევის მიმართვასთან დაკავშირებით საკუთარი პოზიცია გააჩნია, თუმცა მას პრეზიდენტის განცხადების შემდეგ გაახმოვანებს. დიმიტრი ემდვედევის მიმართვას უკრაინელი პოლიტიკოსებიც ეხმაურებიან. ”რუსეთი უკრაინის წინააღმდეგ მორიგ საინფორმაციო შეტევას ახორციელებს. მედვედევის განცხადება საპრეზიდენტო არჩევნებთანაა დაკავშირებული. მან კიდევ ერთხელ მიგვანიშნა, რომ სურს უკრაინა რუსეთის კოლონია იყოს და საპრეზიდენტო არჩევნებში პრორუსულმა კანდიდატმა გაიმარჯვოს”,- განაცხადა ვიქტორ იუშჩენკოს პარტია ”ნაშა უკრაინას" დეპუტატმა ანდრეი პარუბიმ. კომენტარი იულია ტიმოშენკოს ბლოკშიც გააკეთეს. ბლოკის წევრმა ვალერი პისარენკომ აღნიშნა, რომ რუსეთისა და უკრაინის ურთიერთობა მართლაც ძალიან დაძაბულია და ამ მხრივ პრეზიდენტი მედვედევის შეშფოთებას იზიარებს. თუმცა არ გაამართლა დიმიტრი მედვედევის გადაწყვეტილება კიევში ელჩის გაგზავნის გადადებასთან დაკავშირებით. მიმდინარე მოვლენებთან დაკავშირებით კომენტარი ვიქტორ იანუკოვიჩმაც გააკეთა. ოპოზიციის ლიდერმა თქვა, რომ რუსეთთან ურთიერთობის გამწვავება უკრაინის ამჟამინდელი ხელისუფლების ბრალია. ”ამ მთავრობისა და პრეზიდენტის მმართველობისას შეუძლებელია კრემლთან ურთიერთობის დარეგულირება”,- აღნიშნა მან ჟურნალისტებთან საუბრისას. რუსეთის პრეზიდენტი დიმიტრი მედვედევი უკრაინელ კოლეგა ვიქტორ იუშჩენკოს ანტირუსულ პოლიტიკაში ადანაშაულებს და კიევში ახალ ელჩს მიხაილ ზურაბოვს აღარ აგზავნის. ამის შესახებ ღია მიმართვა რუსეთის პრეზიდენტმა ვიქტორ იუშჩენკოს ვიდეო-ბლოგის მეშვეობით გაუგზავნა. მედვედევი ქვეყნებს შორის კრიზისულ ვითარებაზე საუბრობს და უკრაინასთან ყველა უთანხმოებას იხსენებს, მათ შორის უკრაინის სწრაფვას ნატოსკენ და საქართველოსთვის მხარდაჭერას. მედვედევი უკრაინას საქართველოსთვის ომის დროს გამოცხადებული მხარდაჭერისთვის საყვედურობს. მედვედევი იმედოვნებს, რომ ახალი რეჟიმის პირობებში უკრაინასთან ურთიერთობები დალაგდება. 12...660766086609..69436944შემდეგიბოლო


თამარ ჩუგოშვილი გიორგი ქობულიას ურჩევს, თუ უკანონო გადაწყვეტილებებთან დაკავშირებით რაიმე ინფორმაცია აქვს, „მიკროფონებთან საუბრის ნაცვლად, საგამოძიებო ორგანოებს ესაუბროს“ Global Press პარლამენტის პირველი ვიცე-სპიკერი თამარ ჩუგოშვილი ეკონომიკისა და მდგრადი განვითარების ყოფილ მინისტრს გიორგი ქობულიას ურჩევს, თუკი უკანონო გადაწყვეტილებებთან დაკავშირებით რაიმე ინფორმაცია აქვს, ასეთ ფაქტებზე “მიკროფონებთან საუბრის ნაცვლად, საგამოძიებო ორგანოებს ესაუბროს“. როგორც დეპუტატმა ჟურნალისტებს განუცხადა, ეს არის ადეკვატური რეაგირება. “ზოგადად ასეთი განცხადებები ყურადსაღებია. ვფიქრობ, მინისტრობის პერიოდში მისი მოვალეობა და პასუხისმგებლობა იყო და, მეტი ბერკეტიც ჰქონდა, რომ მსგავსს ქმედებებზე რეაგირება მოეხდინა, თუმცა ახლაც შეუძლია რეაგირება მოახდინოს და ასეთ ფაქტებზე მიკროფონებთან საუბრის ნაცვლად, საგამოძიებო ორგანოებს უსაუბროს. მე ქობულიას და ნებისმიერ სხვა ადამიანს, ვისაც შეიძლება რაიმე უკანონო საქმიანობასთან დაკავშირებით ინფორმაცია ჰქონდეს, მოვუწოდებ, საგამოძიებო ორგანოებს მიმართონ - ეს არის ადეკვატური რეაგირება“, - განაცხადა თამარ ჩუგოშვილმა. ჩემი მინისტრად ყოფნის პერიოდში, დიახ, არაერთხელ მქონდა იმის განცდა, რომ ჩვენ ნაწილობრივ მსხვერპლი ვართ მიკერძოებული გარიგებების, რაც ხელს გვიშლის ჩვენი ქვეყნის კეთილდღეობის გაუმჯობესებაში და იმაში, რომ ქვეყნის ეკონომიკის ზრდის სრული პოტენციალი ავითვისოთ, - ამის შესახებ ეკონომიკისა და მდგრადი განვითარების ყოფილმა მინისტრმა, გიორგი ქობულიამ „პალიტრანიუსის“ გადაცემაში „360 გრადუსი“ განაცხადა. ქობულიას თქმით, უნდა აღმოიფხვრას ის მიკერძოებული და არაფორმალური გარიგებები, რომელსაც ხშირად აქვს ადგილი. თქვენ აქ ხართ: მთავარი პოლიტიკა თამარ ჩუგოშვილი გიორგი ქობულიას ურჩევს, თუ უკანონო გადაწყვეტილებებთან დაკავშირებით რაიმე ინფორმაცია აქვს, „მიკროფონებთან საუბრის ნაცვლად, საგამოძიებო ორგანოებს ესაუბროს“


დასახლების კოდი 7446 / +957446 / 0095 / 101095 / 101195 / 101295 / 101395 / 101595 / 101695 / 101795 / 101895 / 101995 / 102795 / 104095 / 104195 / 105095 / 105195 / 105295 / 105395 / 105495 / 105795 / 106095 / 106195 / 106295 / 106395 / 106495 / 106595 / 106795 / 106995 / 107295 / 107595 / 107695 / 1094957446, მიანმარი დასახლების კოდი 7446 (+957446 / 0095 / 101095 / 101195 / 101295 / 101395 / 101595 / 101695 / 101795 / 101895 / 101995 / 102795 / 104095 / 104195 / 105095 / 105195 / 105295 / 105395 / 105495 / 105795 / 106095 / 106195 / 106295 / 106395 / 106495 / 106595 / 106795 / 106995 / 107295 / 107595 / 107695 / 1094957446) დასახლების კოდი: 7446 (+95 7446) პრეფიქსი 7446 არის Namtee რეგიონის კოდი. Namtee კი მიანმარი მდებარეობს. თუ მიანმარი გარეთ იმყოფებით და გსურთ ვინმეს დაუკავშირდეთ Namtee, რეგიონის კოდის გარდა, საჭიროა იმ ქვეყნის კოდი, რომელშიც რეკავთ. მიანმარი ქვეყნის კოდია +95 (0095), მაშასადამე თუ იმყოფებით საქართველო და გსურთ Namtee ვინმეს დაუკავშირდეთ, ამ პიროვნების ტელეფონის ნომერს წინ უნდა აკრიფოთ +95 7446 პრეფიქსი. ამ შემთხვევაში ტერიტორიის კოდის წინ ნული გამოიტოვება. ტელეფონის ნომრის დასაწყისში პლუს ნიშანი შეიძლება გამოყენებულ იქნეს ამ ფორმატში. თუმცა, უფრო ხშირია პლუს ნიშნის შეცვლა თანმიმდევრული ციფრებით, რითაც აცნობებთ სატელეფონო ქსელს, რომ სხვა ქვეყანაში გსურთ დარეკოთ. ITU რეკომენდაციას გიწევთ გამოიყენოთ 00, რომელიც აგრეთვე გამოიყენება ბევრ ქვეყანაში, მათ შორის ყველა ევროპულ ქვეყანაში. +95 7446-ის ალტერნატივად, რომელიც Namtee ტელეფონის ნომრის წინ უნდა მოათავსოთ საქართველო დარეკვის დროს, შეგიძლიათ აკრიფოთ 0095 7446.


პროექტის ფარგლებში, 22 აპრილს, 12:00 საათზე, მარნეულში გაიმართება სხვადასხვა ღონისძიება. მუნიციპალიტეტის ბიბლიოთეკასა და კულტურის ცენტრში, ქართველი მწერლები, მთარგმნელები, ცნობილი ფილოლოგები და ფოტოხელოვანები შეხვდებიან ადგილობრივ მოსახლეობას და ისაუბრებენ კულტურული დიალოგის გაღრმავების მნიშვნელობაზე. მწერლები ინტერაქციის რეჟიმში გამართავენ მკითხველთან დიალოგს და ყურადღებას გაამახვილებენ წლევანდელ საიუბილეო თარიღებზე, მათ შორის - ნ. ბარათაშვილის, ი. ჭავჭავაძის, ლ. ასათიანის. მარნეულის ბიბლიოთეკის შენობაში დაგეგმილია გიორგი კეკელიძის წიგნის „გურული დღიურებისა“ და კულტურის სამინისტროს ხელშეწყობით გამოცემული აზერბაიჯანულენოვანი თარგმანის პრეზენტაცია; მოეწყობა სხვადასხვა სახის გამოფენა ადგილობრივი და აზერბაიჯანიდან ჩამოსული ხელოვანების მონაწილეობით. ღონისძიების ფარგლებში, ასევე ჩატარდება „ქართული წიგნის ეროვნული ცენტრის“ მიერ აზერბაიჯანულ და თურქულ ენებზე ნათარგმნი ქართველი მწერლების ნაწარმოებების პრეზენტაცია; ადგილობრივ მოსახლეობას უჩვენებენ ახალ ქართულ მოკლემეტრაჟიან ფილმებს; დაგეგმილია, ასევე კონცერტი ახალგაზრდა მუსიკოსების მონაწილეობით. ადგილობრივ ბიბლიოთეკებსა და ღონისძიებებში მონაწილე ახალგაზრდებს სასაჩუქრედ გადაეცემა სამინისტროს ხელშეწყობით გამოცემული წიგნები.


სასწრაფოდ იყიდება ან იცვლება ბინაზე ჩუღურეთის რაიონში 3 ოთახიანი ახალაშენებული ბინა წერეთელის 117 ნომერში. 87 კვ.მ მე-2 სართული. ცალკე სამზარეულო, 2 საძინებელი, ორი აივანი: ერთი გადახურული. უმაღლესი ხარისხის რემონტით. ავეჯი არის. სამზარეულოში და ერთ ...


text: ავტორი: ლუკა მელაშვილი ვის რაღად უნდა მორალი,ახლა "ცვეტშია ორალი"! აქკაზანტიპის ელექტრონული მუსიკალური ფესტივალი, ჯგუფ "ბანის" ტამტამებად გამოყენებული დუნდულები, თუ საჯდომები მეტად შესატყვისი იქნება. საით მიექანება კაცობრიოებააღვირახსნილობის გზას რომაა შემდგარი ?! რამ შეშალა მსოფლიო და რატომ სუფევს ირგვლივ გარყვნილება, ბილწსიტყვობა და ყოველივე სისაძაგლე? შეიძლება საპირისპირო მოსაზრება გაუჩნდეს ვინმეს და პასუხად თქვას: -არც შუა საუუკუნეებში იყო ნაკლები გარყვნილება. ახლა პიკს აღწევს აღვირახსნილობა და ცდილობენყველაუხამსობის ვირუსით დააავადონ. ზნეობრიობის ისეთ დაბალ დონეზე ეცემა საზოგადოება, რომ მალე ერთად გავლენ კუჭში, ეს " თანამედროვეცნობიერების ადამიანები". რას ნიშნავს პროგრესული აზროვნება?იმას ხომ არა, რომ ჩრდილი მიაყენონ ჭეშმარიტ ნიჭიერებასა და ტალანტს, პატივი მიაგონ ისეთი ტიპის ფესტივალებსა და კონცერტებს, რომლებიც გაჯერებულია სექსუალური ორგიების ელემენტებით, თუ პირდაპირ სექსუალური რიტუალების ზეიმია?!სადაც ამას უწოდებენ "განვითარებულ აზროვნებას”, ხომ არ ჯობია დარჩნენ ისევ არქაულად მოაზროვნენი? აღარ არსებობს ტელევიზიებში გადაცემები ბილწსიტყვაობისა და უზნეობის გარეშე. აღარავის, თითქმის აღარავის, აინტერესებს მაღალი მატერიები. რა საჭიროა გონების დაღლა?!ბევრად მარტივია ჭამა და სექსი. ჭამით ივსებიან ენრეგიით, სექსით კი ხარჯავენ მას. უმრავლესობა მართლაც ჭამითა და სექსით შემოიფარგლება. ფილოსოფიური აზროვნება და ცხოვრების უკეთ შეცნობადროის ფუჭ ხარჯვად მიაჩნიათ. რა სარგებლობის მომტანია პრივიტივიზმად ქცეული საზოგადოება, რა სიკეთის მომგვრელი შეიძლება იყოს იგი? სენსორული ხდება ტექნიკა: ტელეფონი, ტელევიზორი. სამაგიეროდ ემპათიის უნარს კარგავს ადამიანი და თავდავიწყებით ეშვება ეგოიზმის მორევში. თითოეული ადამიანი ცდილობს დედამიწა მის გარშემო ტრიალებდეს და თავად იყოს დედამიწის ეპიცენტრში. აღარაფერს ვამბობ ნარცისებზე, რომელსაც საკუთარი არსებობის გარდა, არავინ და არაფერი ახსოვთ. მავანი და მავანი მოდერნიზებული მენტალობით ახლა იმაში არწმუნებს კაცობრიობას, რომ ღმერთმა არა ადამი და ევა, არამედ ადამი და ადამი ან ევა და ევა შექმნა, რომ ორი პლუსი ან ორი მინუსი, ისეთივე ენერგიას იძლევა, როგორც პლუს-მინუსი.


.მოკლედ გახურებულ მუშაობაში ვიყავით , ერთადერთი რაც გვაწუხებდა , ეს იყო სიცხე.


ქოქოსის ანანასის ტარტი - ახალი რეცეპტები - 2021 იმისათვის, რომ ეს ტარტი კიდევ უფრო ჰავაიური გახდეს, ნუში გამოიყენეთ დაჭრილი მაკადამიის კაკალი. არ არის საჭირო მათი სადღეგრძელო.მეტი +ᲜᲐᲙᲚᲔᲑᲘ- ჭიქა ანანასი ინარჩუნებს ჭიქა დაჭრილი ნუში, შემწვარი * გააცხელეთ ღუმელი 400 ° F– მდე. ამოიღეთ ტორტის ქერქი ჩანთიდან; განათავსეთ ბინა ungreased cookie ფურცელი. ჩამოყარეთ ქერქის 1 ინჩიან კიდეში და ქმნის საზღვარს; ფლეიტა. თანაბრად გადაანაწილეთ ქერქი; ნუშს მოაყარეთ. ელექტრული მიქსერით პატარა თასში ათქვიფეთ კვერცხის ცილა მაღალ სიჩქარეზე, სანამ ოდნავ არ გასქელდება. თანდათან სცემეთ შაქარს, სანამ რბილი მწვერვალები არ გაჩნდება. მოაყარეთ ქოქოსი და ვანილი. ნუშს წაუსვით. აცხვეთ 15-დან 20 წუთამდე ან სანამ ქერქი არ გახდება ღია ოქროსფერი და ზემოდან ოდნავ შეწვა. ზემოთ 30 წუთი. მიირთვით თბილი ან მაგარი. პილსბერის 45-ე ყოველწლიური Bake-Off კონკურსის საპატივსაცემოდ, საკუთარ სამზარეულოში პატარა "bake-off" შემოვიტანე! ათასობით ადამიანი მონაწილეობს ამ კონკურსში ყოველწლიურად და ამზადებს გემოვნების რეალურ რეცეპტებს! წელს, 100 ფინალისტი შეხვდება ორლანდოში, ფლორიდა, რომ იბრძოლოს მილიონ დოლარიანი პრიზის მოსაპოვებლად! რამდენად გასაოცრად ჟღერს ეს? თქვენ შეგიძლიათ დაიწყოთ სათავე და ივარჯიშოთ თქვენი საუკეთესო რეცეპტებით შემდეგ წელს შესასვლელად! გარდა ამისა, როგორ შეგიძლიათ გაუწიოთ საცხობი პარტნიორს ისეთივე საყვარელი, როგორც პატარა ცომის კაცი? ;) გადავწყვიტე ტარტის გაკეთება გამეცადა. მე სინამდვილეში არასდროს მიკეთებია ტარტი, ამიტომ გამოწვევის წინააღმდეგი ვიყავი, როდესაც დავინახე ეს ქოქოსის ანანასის ტარტი - უიმე! ამის გაკეთება წარმოუდგენლად მარტივია და შესანიშნავი საშუალებაა შუადღისას საჭმლის საუზმედ ან ფილიალის წვეულებისთვის! გაეცანით ამ რეცეპტს ქოქოსის ანანასის ტარტისთვის! გააფართოვეთ ღვეზელის ქერქი ცხიმწასმულ ფუნთუშაზე. ჩამოყაროს ზღვარი შიგნით, დაახლოებით 1 ”სისქით. ზემოდან წაუსვით ანანასის ნაკრძალები eat და მიირთვით, სანამ მასთან ხართ, რადგან ისინი საკმაოდ გემრიელია! ნუშის ნატეხები მოაყარეთ ზემოდან. თქვენ შეგიძლიათ წახვიდეთ მძიმედ ან მსუბუქად - რაც გირჩევნიათ. ათქვიფეთ კვერცხის ცილა და შაქარი ... მოაყარეთ ქოქოსი და ვანილი. შემდეგ წაუსვით მსუბუქად ათქვეფილი გემრიელობა ტარტის თავზე. აცხვეთ 20 წუთის განმავლობაში, შემდეგ გააცივეთ კიდევ 30 წუთით ადრე, სანამ მოჭრით პატარა სამკუთხედს. რამდენად ადვილია ეს? ახლა თქვენ შეგიძლიათ დაიწყოთ 46-ე Bake-Off- ში! დამატებითი ინფორმაცია Bake-Off კონკურსის შესახებ გსურთ მეტი გაიგოთ? დააწკაპუნეთ აქ, რათა გაეცნოთ ყველაფერს Bake Off- ის შესახებ, ამ წლის ჩანაწერებიდან, სანამ გამარჯვებული გამოცხადდება! Უყურე ვიდეოს: ხილის სალათა (ოქტომბერი 2021). Copyright 2021 \_ ქოქოსის ანანასის ტარტი...


text: პაატა მანჯგალაძე IRI-ის კვლევაზე - ეს ტენდენციები ჩვენთვის ცნობილია - პოლიტიკოსები პოლიტიკური თემატიკით ძალიან გავერთეთ ეს ტენდენციები ჩვენთვის ცნობილია. ჩვენ, პოლიტიკოსები პოლიტიკური თემატიკით ძალიან გავერთეთ, - ასე შეაფასა "სტრატეგია აღმაშენებლის" ერთ-ერთმა ლიდერმა პაატა მანჯგალაძემ "საერთაშორისო რესპუბლიკური ინსტიტუტის (IRI)-ის" ახალი კვლევა. როგორც მანჯგალაძემ ჟურნალისტებთან აღნიშნა, "სტრატეგია აღმაშენებელი" ხალხთან მეტი კომუნიკაციის მომხრეა და ამას ყველა შეხვედრაზე აფიქსირებს. "ნებისმიერი კვლევა ძალიან საინტერესო და მნიშვნელოვანია, ის გარკვეულ ტენდენციებს აჩვენებს, ერთგვარი პოლიტიკური სარკეა. რაც შეეხება ამ 60%-ს, რომელიც ბოიკოტს არ ემხრობა, სწორედ ამაზე ვსაუბრობდით შეხვედრებზე, რომ "სტრატეგია აღმაშენებელი" მომხრე იყო ხალხთან მეტი კომუნიკაციის. რაც შეეხება კვლევების გათვალისწინებას, "სტრატეგია აღმაშენებლისთვის" ძალიან მნიშვნელოვანია თითოეული ადამიანის გათვალისწინება, ეს ტენდენციები ჩვენთვის ცნობილია. ჩვენ პოლიტიკოსები პოლიტიკური თემატიკით ძალიან გავერთეთ", - განაცხადა მანჯგალაძემ. საველე სამუშაოები "IPM"-ის მიერ ჩატარდა. მონაცემები შეგროვდა სტრატიფიცირებული მრავალსაფეხურიანი შემთხვევითი შერჩევის მეთოდის გამოყენებით, პირისპირ ინტერვიუს გზით. შერჩევა მოიცავდა საარჩევნო ხმის უფლებისა და ასაკის მქონე 1500 რესპონდენტს. მონაცემები შეწონილ იქნა ასაკის, გენდერის, რეგიონისა და დასახლების ზომის შესაბამისად. ცდომილების ზღვარი წარმოადგენს +/- 2.5 პროცენტს, გამოპასუხების მაჩვენებელი - 75 პროცენტი.


2016 ოქტ 27 16:19:11 მადრიდის „რეალისა” და პორტუგალიის ნაკრების ლიდერის, კრიშტიანუ რონალდუს ყოფილმა რუსმა საცოლემ, მოდელმა ირინა შეიკმა ერთ-ერთ ინტერვიუში იმ მიზეზებზე ისაუბრა, რის გამოც უკვე მერამდენედ გაისტუმრა უარით „ფლეიბოის” წარმომადგენლები. „მე არასდროს ვითანამშრომლებ „ფლეიბოისთან”. მათ ძალიან ბევრი ფული შემომთავაზეს, მაგრამ მე ისინი უარით გავისტუმრე. ჩემთვის ეს ძალიან ვულგარული წინადადება იყო”. გარდა ამისა, შეიკმა ისაუბრა, რომ ძალიან უყვარს მოკლე კაბებისა და მაღალქუსლიანი ფეხსაცმლის ტარება. „ქუსლებზე სიარული ათი წლის ასაკიდან შემიყვარდა და ამის გამო, სკოლაში ხშირად დაცინვის ობიექტი ვიყავი თანაკლასელი ბიჭებისგან”, _ აღიარა ირინა შეიკმა.


text: აბდურაჰიმ ბეგ ასად ბეგ-ოღლუ ჰაგვერდიევი (; დ. 17 მაისი, 1870 ქ. შუშა ― გ. 11 დეკემბერი, 1933) — აზერბაიჯანელი მწერალი. აზერბაიჯანის სსრ ხელოვნების დამსახურებული მოღვაწე (1928). ბიოგრაფია 1891 წელს დაამთავრა თბილისის რეალური სასწავლებელი. სწავლობდა პეტერბურგის უნივერსიტეტში, 1899-იდან შეუდგა პედაგოგიურ, ლიტერატურულ და თეატრალურ მოღვაწეობას ბაქოში. იყო აზერბაიჯანის თეატრის კომისარი. მის მხატვრულ შემოქმედებაში აისახა ახალი ცხოვრების მშენებლობა სოფლად, აკრიტიკებდა წარსულის გადმონაშთებს, ბურჟუაზიულ წყობილებას, პროპაგანდას უწევდა საბჭოთა ხელისუფლებას. ტრაგედიაში „დანგრეული ბუდეები“ (1896) ასახა XIX საუკუნის მიწერულის თავადაზნაურული ფენის სოციალური კრიზისი. პიესაში „უბედური ახალგაზრდა“ (1900), პირველად აზერბაიჯანულ ლიტერატურაში, გამოიყვანა პატრიარქალურ-ფეოდალურ სამყაროსთან მებრძოლი დემოკრატიულ გმირი. 1906 წელს ა. ჰაგვერდიევი აირჩიეს რუსეთის იმპერიის I მოწვევის სახელმწიფო სათათბიროს დეპუტატად ელიზავეტპოლის გუბერნიიდან. 1906-იდან აქტიურად თანამშრომლობდა ჟურნალ „მოლა ნასრედინში“, აქვეყნებდა მოთხრობებს, სტატიებს, ფელეტონებს. ეკუთვნის ნარკვევი „აზერბაიჯანის თეატრის ისტორიიდან“ (1924), მონოგრაფია „მ. ფ. ახუნდოვის ცხოვრება და მოღვაწეობა“ (1928). ეწეოდა მთარგმნელობით მუშაობას. ლიტერატურა სქოლიო აზერბაიჯანელი მწერლები აზერბაიჯანელი მთარგმნელები დაბადებული 1870 გარდაცვლილი 1933 რუსეთის იმპერიის I მოწვევის სახელმწიფო სათათბიროს დეპუტატები


text: ქიაზმოდონი (ლათ.Chiasmodon) — ღრმა წყლის თევზების გვარი ქორჭილანაირთა რიგისა. მათი სხეულის სიგრძეა 10-15 სმ, ზოგჯერ 28 სმ-მდე. აქვთ ძალზე დიდი პირი, ყბებზე ბასრი ეშვისებრი კბილები. შეუძლიათ გადაყლაპონ მსხვერპლი, რომელიც ბევრად აღემატება მათ სიდიდით (კუჭი და მუცლის კედლები ამ დროს ძალზე იჭიმება). რამდენიმე სახეობა ფართოდაა გავრცელებული მსოფლიო ოკეანის ტროპიკულ და სუბტროპიკულ წყლებში 250-300 მ და მეტ სიღრმეზე. ყველაზე მეტად ცნობილია შავი ქიაზმოდონი (Chiasmodon niger), რომელიც ატლანტის ოკეანეში ბინადრობს. შავი ქიაზმოდონი უნიკალური თევზია, მას შეუძლია საკუთარ სხეულთან შედარებით 6-12-ჯერ მეტი წონისა და 2-ჯერ მეტი სიგრძის თევზის ჩაყლაპვა.


თვალსაზრისი, რომ ღმერთი სიკეთესა და ბოროტებას მიღმაა. ამ აზრს იზიარებდა უდიდესი პრუსიელი ფილოსოფოსი ჰეგელი. პანთეისტებს, ჩვეულებრივ, სჯერათ, რომ ღმერთი, ასე ვთქვათ, ასულიერებს სამყაროს, როგორც თქვენ - თქვენს სხეულს; რომ სამყარო თითქმის ღმერთია; რომ არ არსებობდეს სამყარო, არ იარსებებდა ღმერთი; ყოველი არსებული სამყაროში არის ღმერთის ნაწილი. ქრისტიანები სულ სხვაგვარად ფიქრობენ. ღმერთმა გამოიგონა და შექმნა სამყარო მსგავსად იმისა, როგორც კაცი ქმნის სურათს ან თხზავს მელოდიას. Source: ლუისი ქლაივ სთეიფლ. უბრალოდ ქრისტიანობა / [მთარგმნ.:ზეინაბ სარაძე ; რედ.:მაია ახალაია, მერაბ ცინდელიანი] - თბ. : მშვიდობის, დემოკრატიისა და განვით. კავკას. ინ-ტი, 2002, ის გვეუბნება, რომ ყველაფერი არის ღმერთი, ანდა, ყველაფერი არის ღმერთში (პან-ენ-თეიზმი. კოპლსტონის ტერმინი). სამყაროს ასეთი გაწყობა სუბიექტის და მოვლენის იგივეობაზე მიგვითითებს. ანუ, სუბიექტი კი არ განსაზღვრავს შემთხვევას, თვითონ სუბიექტია შემთხვევა, მისი პარამეტრები. ამიტომ, სუბიექტიცა და შემთხვევაც ერთად ხდება. ეს გაწყობა, სტრუქტურა სამყაროს აღქმის „ქრონიკული“ წესიდან არ გამოიყვანება. ამიტომაც შემთხვევითი არ არის ასეთი მოძღვრებების ერესად მონათვლა. Source: სემიოტიკა No 3, – მთავარი რედ.: ცირა ბარბაქაძე,– [ილია ჭავჭავაძის სახელმწიფო უნივერსიტეტი], თბ.,– 2008 რელიგია, რომელიც ღმერთს ბუნებაში „ჩაძირულად“ თუ „შთანთქმულად“ მოიაზრებს. ასეთი ღმერთი არ არის შემოქმედი და სამყაროც ამ ტიპის რელიგიის თანახმად არ წარმოშობილა, იმთავითვე არსებობდა მარადიულად, ღმერთებიც არსებულის წიაღში დაიბადნენ და ჩათრეულნი არიან ბუნების პროცესებში, მის წრებრუნვაში. ღმერთს თითქოს არა აქვს ბუნებისგან დამოუკიდებელი არსებობა, გათქვეფილია მასში, დამორჩილებულია მის კანონებს. ბუნება პერიოდულად კვდება, ღმერთიც კვდება ბუნებასთან ერთად და აღორძინდება ბუნების ძალთა აღორძინებასთან ერთად.იგი უფრო მსოფლმხედველობაა, ვიდრე რელიგიის დამოუკიდებელი ტიპი. პანთეიზმი დამახასიათებელია ბევრი პოლითეისტური რელიგიისთვის, კერძოდ, ამ რწმენას ეფუძნება კულტი მომკვდარი და აღორძინებადი ღვთაებებისა, რაც საკმაოდ გავრცელებული იყო წინა აზიაში (დუმუზი, თამუზი, ადონისი, ატისი და სხვ.). Source: რელიგიები საქართველოში : [კრებული / რედ. ზურაბ კიკნაძე, სტილის რედ. ლევან ბრეგაძე ; ფოტო: არჩილ ქიქოძე, ლევან ხერხეულიძე ; გამოც. პმგ ბექა მინდიაშვილი] ; საქ. სახალხო დამცველთან არსებ. ტოლერანტობის ცენტრი, საქ. სახალხო დამცვ. ბიბ-კა. - თბ., 2008.


თბილისის მოდის კვირეული დაიწყო » ივერიონი ნანახია: 3597 ერთწლიანი პაუზის შემდეგ „Tbilisi fashion week”-ი კვლავ განახლდა და 6-დან 10 მაისის ჩათლით ჩვენებები „ვარდების ბაღში“ გაიმართება. პრესკონფერენციაზე ყველა ის მოდის კრიტიკოსი და დიზაინერი იყვნენ, რომლებიც თბილისის მოდის კვირეულში მონაწილეობას იღებენ. თბილისის მოდის კვირეულის ძირითად პროგრამაში 20-მდე ქართველი დიზაინერის ჩვენება მოეწყობა. კოლექციას ავთო ცქვიტინიძე, მოდის სახლი „მატერია“, დათუნა სულიკაშილი, ქეთი ჩხიკვაძე, აკა ნანიტაშვილი და ბევრი სხვა დიზაინერი წარმოადგენენ. მოდის კვირეული სიახლეებით იქნება დატვირთული. წელს საზოგადოებისთის უცნობი დიზაინერებიც გამოჩნდებიან და თავიანთ კოლექციას უჩვენებენ დამსწრე საზოგადოებას. 10 მაისს კი დამწყებ დიზაინერთა კონკურსი გაიმართება, რომლის ჟიურიშიც უცხოელი სტუმრები იქნებიან, მათ შორის იტალიელი მოდის კონსულტანტი ჯანი ფონტანა და სერენა ტოფეტი.